
1 Murray N. Rothbard 


I. 
Introduktion 


Der er ikke mange andre økonomiske emner end penge, hvor der 
er mere forvirring og sammenblanding. Der er skænderier om, hvor- 
vidt der skal føres en ekspansiv eller kontraktiv pengepolitik, om 
hvilke roller den amerikanske centralbank og det amerikanske skatte- 
ministerium skal have, omkring forskellige variationer af guldfoden, 
osv. Bør staten pumpe penge ind i økonomien eller trække dem ud? 
Hvilken afdeling i staten? Bør den skabe incitament til at låne eller 
mindske incitamentet? Bør den vende tilbage til guldfoden? Hvis ja, 
ved hvilket udvekslingsforhold? Disse og utallige andre spørgsmål la- 
der til at hobe sig op uden ende. 


Måske det mest forvirrede synspunkt angående spørgsmålet om 
penge, stammer fra menneskets tendens til at være ”realistiske.” Det 
vil sige kun at kigge på de nuværende politiske og økonomiske pro- 
blemstillinger. Hvis vi fordyber os fuldstændig i hverdagsspørgsmål, 
så afholder vi os fra at skelne fundamentalt eller at stile de grundlæg- 
gende spørgsmål. Snart vil de grundlæggende problemer være glemt, 
og endeløst driveri vil erstatte fast overholdelse af principper. Ofte bli- 
ver vi nødt til at få perspektiv; at afholde os fra vores daglige gøremål 
for at forstå dem bedre. Dette er i særdeleshed sandt i vores økonomi, 
hvor indbyrdes forhold er så komplicerede, at vi først må isolere et par 

vigtige faktorer, analysere dem og så følge deres funktioner i den kom- 
plekse virkelighed. Dette var formålet med ”Crusoe-økonomi” — et 
yndlingsværktøj i klassisk økonomisk teori. Analyser af Crusoe og 
Fredag på en øde ø, stærkt kritiseret i dag som værende irrelevant for 
den moderne verden, havde faktisk den meget brugbare funktion at 
belyse menneskelig handlings grundlæggende aksiomer. 


Af alle økonomiske problemstillinger er penge nok den mest ind- 
viklede og måske den, hvor vi har mest brug for perspektiv. Penge er 
desuden det økonomiske område, der er mest sammenfiltret og skor- 
pebelagt af århundredes statslig indblanding. Mange mennesker — 
mange økonomer — der normalt er dedikeret til det frie marked, holder 
igen ved emnet penge. Penge, insisterer de, er anderledes; de skal le- 
veres og reguleres af staten. De tænker aldrig på statens kontrol af 
penge som indblanding i det frie marked; et frit marked for penge er 
utænkeligt for dem. Stater skal slå mønter, udstede sedler, definere 
”lovlige betalingsmidler,” pumpe penge ind og ud, ”stabilisere prisni- 
veauet,” osv. 


Historisk seter penge en af de første ting, som staten kontrollerede, 
og ”revolutionen” af det frie marked i det attende og nittende århund- 
rede havde meget lidt indflydelse i den monetære sfære. Så det er på 
tide, at vi retter betydelig opmærksomhed imod vores økonomis livs- 
blod: penge. 


Lad os først stille os selv spørgsmålet: Kan penge blive organiseret 
igennem frihedsprincippet? Kan vi have et frit marked for penge som 
for andre goder og services? Hvordan ville sådan et marked blive ud- 
formet? Og hvad er effekterne af diverse statslige kontroller? Hvis vi 
foretrækker det frie marked i andre henseender, hvis vi ønsker at eli- 

minere den statslige invasion af person og ejendom, så har vi ikke no- 
gen vigtigere opgave end at udforske måderne og midlerne til at etab- 
lere et frit marked for penge. 

I. 
Penge i et Frit Samfund 


1. 
Udvekslingsværdi 


HVORDAN BEGYNDTE PENGE? Det er klart, at Robinson Cru- 
soe ikke havde brug for penge. Han kunne ikke spise guldmønter. Ej 
heller ville Crusoe og Fredag, hvis de eksempelvis udvekslede fisk for 
tømmer, behøve at tænke på penge. Men når samfundet udvider sig til 
mere end et par familier, så er scenen allerede sat for penges frem- 
komst. 


For at forklare den rolle penge spiller, er vi nødt til at gå endnu 
længere tibage og spørge: hvorfor foretager mænd overhovedet ud- 
vekslinger? Udveksling er hovedgrundlaget for vores økonomiske liv. 
Uden udvekslinger ville der ikke være nogen egentlig økonomi og 
praktisk taget intet samfund. Deter klart, at en frivillig udveksling fin- 
der sted, fordi begge parter forventer at drage nytte af den. En udveks- 
ling er en aftale imellem A og B om at overdrage en mands goder eller 
services for en anden mands goder eller services. De har tydeligvis 
begge gavn af dette, da de hver især værdsætter det, de modtager, mere 
end det, de afgiver. Når Crusoe, eksempelvis, udveksler nogle fisk for 
tømmer, da værdsætter han det tømmer, han ”køber,” mere end de fisk, 

han ”sælger,” imens Fredag modsat værdsætter fiskene mere end tøm- 
meret. Fra Aristoteles til Marx har mænd fejlagtigt troet, at en udveks- 
ling viser en salgslighed i værdi — at hvis en tønde fisk udveksles for 
ti træstammer, så er der en form for underliggende lighed imellem 
dem. Faktisk, så fandt udvekslingen kun sted, da begge parter værd- 
satte de to goder i forskelige rækkefølger. 


Hvorfor skulle udveksling være så almengyldigt? Grundlæggende 
på grund af den store variation i naturen: variationen af mennesker og 
forskelligheden af naturressourcernes lokationer. Alle mennesker be- 
sidder forskellige sæt af færdigheder og evner, og hvert stykke jord 
har dets egen unikke funktion og dets egne karakteristiske ressourcer. 
Fra dette eksterne naturlige faktum af forskellighed udspringer ud- 
vekslinger; hvede i Kansas for jern i Minnesota; en mands medicinske 
services for en andens services i form af at spille violin. Specialisering 
tillader hver mand at udvikle sin fremtrædende færdighed og tillader 
hver region at udvikle sine specifikke ressourcer. Hvis ingen kunne 
udveksle, hvis hver mand var tvunget til at være fuldstændig selvfor- 
sørgende, så er det klart, at de fleste af os ville sulte ihjel, og resten af 
os knap kunne holde sig i live. Udveksling er ikke bare økonomiens 
livsblod, men selve civilisationens. 


2. 
Bytteøkonomi 
Alligevel vile direkte udveksling af brugbare goder og services 
knapt være nok til at holde en økonomi kørende over det primitive 
niveau. Sådan en form for direkte udveksling — eller bytteøkonomi — 
er knapt bedre end ren selvforsørgelse. Hvorfor er det tilfældet? For 
det første er det klart, at meget lidt produktion ville kunne opretholdes. 
Hvis Jensen hyrer nogle arbejdere til at bygge et hus, hvad vil han så 
betale dem med? Med dele af huset eller med byggematerialer, som 

de ikke kunne bruge? De to grundlæggende problemer er ”udelelig- 
hed” og ”manglen på behovstilfælde.” Derfor, hvis Smith har en plov, 
som han gerne vil bytte til flere forskellige ting — lad os sige æg, brød 
og et sæt tøj — hvordan kan han så gøre det? Hvordan kan han dele 
ploven op og give en del af den til en landmand og en anden del til en 
skrædder? Selv hvor goderne kan deles, er det generelt umuligt for to 
handlende at finde hinanden på det samme tidspunkt. Hvis A har en 
mængde æg til salg, og B har et par sko, hvordan kan de så mødes, 
hvis A vil have et jakkesæt? Og tænk på økonomilærerens skæbne, der 
skal finde en ægproducent, der gerne vil have et par økonomilektioner 
i bytte for sine æg! Det er klart, at enhver form for civiliseret økonomi 
er umulig under direkte handel. 


3. 
Indirekte Handel 

Men mennesket opdagede, igennem processen af at prøve og fejle, 
retningen, der fører til en stærkt udvidende økonomi: indirekte handel. 
Under indirekte handel sælger du ikke dit produkt for et gode, som du 
har direkte behov for, men for et andet gode, som du til gengæld sæl- 
ger for det gode, du gerne vil have. Ved første øjekast virker dette som 
en klodset og omstændig proces. Men det er faktisk det mageløse in- 
strument, der tillader, at civilisationen udvikler sig. 


Tænk på A’s, landmandens, situation, der gerne vil købe sko pro- 
duceret af B. Eftersom B ikke vil have hans æg, finder han ud af, hvad 
B gerne vil have — lad os sige smør. A bytter da sine æg for C’s smør 
og sælger smørret til B for sko. Han køber først smørret, ikke fordi han 
direkte vil have det, men fordi det vil gøre ham i stand til at få fat i 
sine sko. På samme måde vil Smith, ejeren af en plov, sælge sin plov 
for en handelsvare, som han lettere kan dele og sælge - lad os sige 
smør — og vil da bytte dele af smørret for æg, brød, tøj, osv. I begge 

tilfælde er smørrets overlegenhed — årsagen til at der er mere efter- 
spørgsel efter det end blot til simpelt forbrug — et resultat af dets bedre 
afsætningsmuligheder. Hvis et gode har bedre afsætningsmuligheder 
end et andet - hvis alle har tillid til, at det er lettere at sælge — så vil 
der være større efterspørgsel efter det, da det vil blive brugt som et 
udvekslingsmiddel. Det vil være det middel, som en specialist kan 
bruge til at udveksle sit gode for andre specialisters goder. 


Men ligesom der i naturen er stor variation i færdigheder og res- 
sourcer, så er der også stor variation i goders afsætningsmuligheder. 
Nogle goder bliver bredere efterspurgt end andre, nogle er lettere at 
opdele i mindre enheder uden at tabe værdi, nogle holder sig bedre 
over en lang tidshorisont, nogle er lettere at transportere over store 
distancer. Alle disse fordele fører til bedre afsætningsmuligheder. Det 
erklart, ati alle samfund vil de goder med bedst afsætningsmuligheder 
med tiden blive valgt som udvekslingsmiddel. I takt med at de hyppi- 
gere bliver valgt som udvekslingsmiddel, så vil efterspørgslen efter 
dem stige på grund af denne funktion, og så får de endnu bedre afsæt- 
ningsmuligheder. Resultatet er en selvforstærkende spiral: øget afsæt- 
ningsmulighed medfører bredere benyttelse som udvekslingsmidde 1, 
hvilket fører til højere afsætningsmuligheder, osv. Med tiden bliver en 
eller to handelsvarer brugt som generelle udvekslingsmidler — i næsten 
alle udvekslinger — og disse kaldes penge. 


Igennem historien er mange forskellige goder blevet benyttet som 
udvekslingsmidler: tobak i kolonien Virginia, sukker i Vestindien, salt 
i Abessinien, kvæg i det gamle Grækenland, søm i Skotland, kobber i 
det gamle Egypten, korn, perler, te, cowrie-skaller og fiskekroge. 
Igennem århundrederne er to handelsvarer, guld og sølv, opstået som 
penge igennem markedets fri konkurrence og har erstattet de andre 
handelsvarer. Begge er ift. afsætningsmuligheder unikke, er i høj ef- 
terspørgsel som smykker og er også fremragende med hensyn til de 

andre nødvendige egenskaber. I nyere tid opleves sølv, da det findes i 
en relativt større mængde end guld, som mere brugbart ved mindre 
udvekslinger, mens guld er mere brugbart ved større transaktioner. 
Uanset hvad, så er det vigtige, at hvad end årsagen måtte være, så har 
det frie marked fundet frem til, at guld og sølv er de mest effektive 


penge. 


Denne proces - den kumulative udvikling af et udvekslingsmidde 1 
i det frie marked - er den eneste måde, som penge kan etableres på. 
Penge kan ikke skabes på nogen anden måde, hverken ved atalle plud- 
selig beslutter sig for at skabe penge ud af ubrugeligt materiale, eller 
ved at staten kalder stykker af papir for ”penge.” For i efterspørgslen 
på penge er der viden om pengepriserne i den umiddelbare fortid; i 
modsætning til direkte brugte forbrugs- eller kapitalgoder, så må 
penge have tidligere eksisterende priser på hvilke, en efterspørgselkan 
grundlægges. Men den eneste måde, dette kan ske på, er ved at be- 
gynde med en brugbar handelsvare i en byttehandel og så tilføje efter- 
spørgslen som udvekslingsmiddel til efterspørgslen i direkte brug (for 
eksempel til smykker, i gulds tilfælde).! Dermed er staten magtesløs, 
når det kommer til at skabe penge til økonomien; de kan kun udvikles 
igennem det frie markeds processer. 


En yderst vigtig sandhed angående penge opstår nu af vores dis- 
kussion: penge er en handelsvare. At lære dette simple princip er en af 
verdens vigtigste opgaver. Ofte har folk omtalt penge som værende 
meget mere eller meget mindre end dette. Penge er ikke en abstrakt 
regnskabsenhed, der kan frakobles et konkret gode; det er ikke en 


1 Angående penges oprindelse: Carl Menger, Principles of Economics (Glen- 
coe, Ill.:Free Press, 1950), s.257-271; Ludwig von Mises, The Theory of 
Money and Credit, 3" ed. (New Haven, Conn.: Yale University Press, 1951), 
s. 97-123. 


9 Murray N. Rothbard 


ubrugelig polet, der kun kan bruges til udveksling; det er ikke et ”krav 
på samfundet”; det er ikke en garanti for et fastsat prisniveau. Det er 
bare en handelsvare. Det adskiller sig fra andre handelsvarer ved pri- 
mært at være efterspurgt som et udvekslingsmiddel. Men bortset fra 
dette, så er det en handelsvare — og, som alle andre handelsvarer, så 
har det en eksisterende beholdning, det bliver udsat for efterspørgsel 
fra folk, der vil købe og besidde det, osv. Ligesom alle andre handels- 
varer bliver dets ”pris” — i form af andre goder — bestemt af forholdet 
imellem dets totale udbud, eller beholdning, og den totale efterspørg- 
sel fra folk, der vil købe og besidde det. (Folk ”køber” penge ved at 
sælge deres goder og services for dem, ligesom de ”sælger” penge, når 
de køber goder og services.) 


4. 


Fordelene ved Penge 

Fremkomsten af penge var en stor velsignelse for menneskeheden. 
Uden penge — uden et generelt udvekslingsmiddel — kunne der ikke 
være nogen reel specialisering og ingen udvikling af økonomien over 
et basalt, primitivt niveau. Med penge forsvinder de problemer med 
udeleligheden og ”behovstilfælde,” der plagede bytteøkonomien. Nu 
kan Jensen ansætte arbejdere og betale dem med... penge. Pengehan- 
delsvaren kan opdeles i mindre enheder og bliver generelt accepteret 
af alle. Og dermed bliver alle goder og services solgt for penge, og så 
bliver penge brugt til at købe andre goder og services, som mennesker 
ønsker. På grund af penge kan en detaljeret ”produktionsstruktur” 
blive formet med land, arbejdstjenester og kapitalgoder, der samarbej- 
der for at udvikle produktionen på hvert niveau og modtager penge 
som betaling. 


Etableringen af penge medbringer en anden stor fordel. Da alle ud- 
vekslinger bliver foretaget med penge, og alle udvekslingsforhold er 

udtrykt i penge, så kan alle mennesker nu sammenligne markedsvær- 
dien af hvert gode i forhold til værdien af ethvert andet gode. Hvis et 
fjernsyn udveksles for 100 gram guld, og en bil udveksles for 2.000 
gram guld, så kan alle se, at bilen er tyve fjernsyn ”værd” på markedet. 
Disse udvekslingsforhold er priser, og pengevaren fungerer som en 
fællesnævner for alle priser. Kun etableringen af pengepriser i marke- 
det tillader udviklingen af en civiliseret økonomi, da kun de tillader 
forretningsmænd at lave økonomiske beregninger. Forretningsmænd 
kan nu bedømme, hvor gode de er til at tilfredsstille kundernes behov 
ved at sammenligne deres produkters salgspriser med priserne, de be- 
taler for at købe de produktive faktorer (deres ”omkostninger”). Efter- 
som alle priser er udtrykt i penge, så kan forretningsmændene fastslå, 
om de opnår profit eller tab. Sådanne beregninger vejleder forretnings- 
mænd, arbejdere og landejere i deres søgen efter monetær indkomst i 
markedet. Kun sådanne beregninger kan allokere ressourcer til deres 
mest produktive formål — til de formål, der vil tilfredsstille forbruger- 
nes behov. 


Mange lærebøger siger, at penge har adskillige funktioner: som et 
udvekslingsmiddel, som en regnskabsenhed, som en ”værdmåling,” 
som en ”lagring af værdi” osv. Men det bør være klart, at alle disse 
funktioner blot er naturlige konsekvenser af dets ene store funktion: 
som udvekslingsmiddel. Da penge er et generelt udvekslingsmidde 1, 
så har de de bedste afsætningsmuligheder, de kan opbevares, så de kan 
bruges til udveksling i fremtiden som i nutiden, og alle priser bliver 
udtrykt i pengeform.? Da guld er udvekslingsmidlet for alle udveks- 
linger, så kan det varetage funktionen af at være en regnskabsenhed 


2 Penge ”måler” ikke priser eller værdier;det er en fællesnævner for deres 
udtryk. Kort sagtbliver priserne udtrykt i penge; de bliverikkemålt af 
penge. 

for nutidige og forventede fremtidige priser. Det er vigtigt at forstå, at 
penge ikke kan være en abstrakt enhed for regnskab eller fordringer, 
medmindre det har funktionen af at være et udvekslingsmiddel. 


5. 
Den Monetære Enhed 
Nu hvor vi har set, hvordan penge er opstået, og hvad de gør, så 
kan vi spørge: hvordan bliver penge-handelsvaren brugt? Mere præ- 
cist, hvad er dens beholdning eller udbud af penge i samfundet, og 
hvordan bliver den udvekslet? 


For det første, så bliver de fleste håndgribelige, fysiske varer hand- 
let i forhold til deres vægt. Vægt er den karakteristiske enhed for en 
håndgribelig vare, og derfor finder handel sted i form af enheder som 
ton, pund, unser, gran, gram, osv.” Guld er ingen undtagelse. Guld vil, 
som andre handelsvarer, blive handlet i vægtenheder.” 


Det er klart, at størrelsen på den fællesenhed, der benyttes i handel, 
ikke gør nogen forskel for økonomen. Et land, der bruger metersyste- 
met, foretrækker måske atregne i gram; England eller USA foretræk- 
ker måske at bruge gran eller unser. Alle vægtenheder kan oversættes 
til hinanden; et pund erlig med sekstenunser; en unse er lig med 437,5 
gran eller 28,35 gram, osv. Hvis det antages, at guld er valgt som 
penge, så vil størrelsen på den benyttede guldenhed i beregninger være 


3 Selv goder, der nominelt udveksles i form af rumfang (baller, skæpper, 
osv.) har en underforstået standardvægt per enhed. 

4 En af gulds afgørende dyder er dets homogenitet — modsat mange andre 
handelsvarer, så er der ingen forskel i kvalitet. 30 gram rent guld er lig med 
30 gram rent guld over hele verden. 

ligegyldig for os. Jensen sælger måske en frakke for en unse guld i 
USA eller for 28,35 gram i Frankrig; begge priser er identiske. 


Det kan måske virke som om, at vi påpeger det åbenlyse, bortset 
fra at en hel del dårligdomme i verden ville have været undgået, hvis 
denne sandhed var gået helt op for folk. Næsten alle tænker, eksem- 
pelvis, på penge som abstrakte enheder for det ene eller det andet, som 
udelukkende knytter sig til et specifikt land. Selv da lande var på 
”guldfoden,” tænkte folk på samme måde. Amerikanske penge var 
”dollars,” franske penge var ”francs,” tyske ”mark,” osv. Alle disse 
var, indrømmet, bundet til guld, men de blev alle anset for at være 
suveræne og uafhængige, og derfor var det lettere for lande at ”droppe 
guldfoden.” Alligevel var alle disse navne blot navne for vægtenheder 
af guld eller sølv. 


Det britiske ”pund sterling” kendetegnede oprindeligt et punds 
vægt af sølv. Og hvad med dollaren? Dollaren begyndte som det ge- 
nerelt tildelte navn til en unse af sølv, der blev møntet af en bohemisk 
greve ved navn Schlick i det sekstende århundrede. Greven af Schlick 
levede i Joachims Dal eller Joachimsthal Grevens mønter fik et godt 
omdømme for deres ensartethed og finhed, og de blev i brede kredse 
kaldt ”Joachims thalere” eller, til sidst, ”thalere.” Navnet dollar opstod 
efterhånden fra ”thaler.” 


På det frie marked er de varierende navne, som enhederne kan 
have, da blot definitioner af vægtenheder. Da vi var på ”guldfoden” 
før 1933, kunne folk godt lide at sige, at ”guldprisen” var ”fastsat ved 
tyve dollars per unse guld.” Men det var en farlig og vildledende måde 
at anse vores penge på. Faktisk var ”dollaren” defineret som betegnel- 
sen for (cirka) 1/20 af en unse guld. Det var derfor vildledende at tale 
om ”udvekslingsforhold” afetlands valuta for etandets. Et ”pund ster- 

ling” blev i virkeligheden ikke ”udvekslet” for fem ”dollars.”” Dolla- 
ren var defineret som 1/20 af en unse guld, og pundet var på det tids- 
punkt defineret som navnet på en 4 af en unse guld og blev ganske 
enkelt handlet for 5/20 af en unse guld. Det er klart, at sådanne ud- 
vekslinger og sådan et væld af navne var forvirrende og vildledende. 
Hvordan, de opstod, bliver vist nedenfor i kapitlet om statslig indblan- 
ding i penge. I ethelt frit marked ville guld blot blive udvekslet direkte 
som ”gram,” gran eller unser, og forvirrende navne som dollars, 
francs, osv. ville være overflødige. Derfor vil vi i denne del behandle 
penge, som blev det udvekslet direkte i form af unser eller gram. 


Det er klart, at det frie marked vil vælge den fællesenhed af penge- 
varen, der er mest belejlig. Hvis platin var penge, så ville det forment- 
lig blive handlet i form af fraktioner af en unse; hvis jern blev benyttet, 
så ville det være i pund eller ton. Det er klart, at størrelsen ikke gør 
nogen forskel for økonomen. 


6. 
Penges Form 

Hvis størrelsen eller navnet på pengeenheden ikke gør den store 
økonomiske forskel, så gør formen på det monetære metal heller ikke. 
Eftersom handelsvaren er penge, så følger det, at hele beholdningen af 
det metal, såfremt det er tilgængeligt for menneskeligheden, udgør 
verdens pengebeholdning. Det gør ikke nogen reel forskel, hvilken til- 
stand metallet er i på noget givent tidspunkt. Hvis jern bliver brugt 
som penge, da er alt jern penge, uanset om det er i form af barrer, 
lunser eller en del af et specialiseret maskineri.” Guld er blevet handlet 


5 Faktisk blev et pund sterling udvekslet for 4,87 dollars, men vi bruger 5 
dollarsfor atgøre beregningnen mere belejlig. 

6 Jernhakker er i udpræget grad blevet brugt som penge, både i Asien og 
Afrika. 

som penge i rå form som klumper, som guldstøv i sække eller endda 
som smykker. Det bør ikke være overraskende, at guld og andre penge 
kan blive handlet i mange former, da deres vigtige egenskab er deres 
vægt. 


Det er dog sandt, at nogle former er mere belejlige end andre. I de 
seneste århundreder er guld og sølv blevet nedbrudt til mønter til min- 
dre hverdagstransaktioner og til større barrer til større transaktioner. 
Andet guld bliver omdannet til smykker og andre ornamenter. Enhver 
form for omdannelse fra en form til en anden koster tid, indsats og 
andre ressourcer. At lave dette arbejde vil være en forretning som en- 
hver anden, og prisen på denne type service vil blive fastsat på den 
sædvanlige måde. De fleste mennesker er enige om, at det er legitimt 
for juvelerer at lave smykker ud af rå guld, men de benægter ofte, at 
det samme gælder for fabrikanten af mønter. Alligevel er møntsyste- 
met i det frie marked en forretning som enhver anden. 


Mange folk troede i guldfodstiden, at mønter på en eller anden 
måde var mere ”rigtige” penge end rent, ”umøntet” guld (barrer eller 
enhver anden form). Det er sandt, at mønter retfærdiggjorde en højere 
pris ift. umøntet guld, men dette skyldtes ikke nogen mystisk dyd i 
mønterne; det kom af det faktum, at det koster mere at fabrikere møn- 
ter af en klump guld, end det koster at smelte mønter om til en klump 
guld. På grund af denne forskel var guldmønter mere værdifulde på 
markedet. 


Te 


Privat Møntneri 
Ideenom et privat møntsystem virker i dag så absurd, atdet er værd 
at undersøge nøje. Vi er vant til at tænke på et møntsystem som ”en 
nødvendighed for suverænitet.” Alligevel er vi dog ikke bundet til en 

”royal særrettighed,” og det amerikanske koncept siger, at suveræni- 
teten ikke er statens, men folkets. 


Hvordan ville et privat møntsystem virke? På samme måde, har vi 
sagt, som enhver anden forretning. Hver møntner ville producere møn- 
ter i hvilken som helst størrelse og form, som hans kunder finder mest 
titrækkende. Prisen ville blive fastsat igennem det frie markeds kon- 
kurrence. 


Den normale protest er, at det ville være for besværligt at veje eller 
vurdere stykker af guld ved hver transaktion. Men hvad forhindrer pri- 
vate møntnere fra at stemple mønten og garantere dets vægt og ren- 
hed? Private møntnere kan garantere en mønt mindst lige så godt som 
en statslig mønt. Afslebne stumper af metal ville ikke blive godtaget 
som mønt. Folk ville bruge mønterne fra de møntnere med det bedste 
omdømme for et højkvalitetsprodukt. Vi har set, at dette var præcis 
sådan, at ”dollaren” blev fremtrædende — som en konkurrerende sølv- 
mønt. 


Modstandere af et privat pengesystem hævder, at bedrageri ville gå 
amok. Alligevel vil de samme modstandere stole på staten til at stå for 
pengesystemet. Men hvis man overhovedet kunne stole på staten, så 
ville man da kunne stole på, at den, i et privat pengesystem, ville for- 
hindre eller straffe bedrageri. Det bliver normalt antaget, at forhindrin- 
gen eller straffen for bedrageri, tyveri og andre lovovertrædelser er 
statens sande eksistensberettigelse. Men hvis statenikke kan fange den 
kriminelle, når et privat pengesystem er indført, hvilket håb er der så 
for at kunne stole på et pengesystem, når det frie markeds operatører 
bliver fravalgt til fordel for et statsligt monopol på møntneri? Hvis 
man ikke kan stole på, at staten opsnuser den lejlighedsvise skurk i et 
frit pengesystem, hvorfor kan staten så stoles på, når den selv er i total 
kontrol over penge og kan forringe mønter, forfalske mønter og på 

andre måder, fuldt lovligt, agere som den eneste skurk i markedet? Det 
er med sikkerhed fjollet at sige, at staten må socialisere al ejendom for 
at forhindre nogen i at stjæle ejendom. Alligevel er ræsonnementet bag 
afskaffelsen af et privat pengesystem det samme. 


Derudover er al moderne erhverv bygget på en garanti om standar- 
der. Apoteket sælger en flaske medicin på 200 ml; kødforsyningsfir- 
maet sælger et pund kød. Køberen forventer, at disse garantier er præ- 
cise, og det er de. Og tænk på de tusindvis og atter tusindvis af speci- 
aliserede, vitale industriele produkter, der skal imødekomme meget 
specifikke standarder og specifikationer. Køberen af en skrue på 1⁄2 cm 
skal have en skrue på en 1⁄2 cm skrue og ikke en skrue på blot 3/8 cm. 


Alligevel er forretningslivet ikke brudt sammen. Få mennesker fo- 
reslår, at staten skal nationalisere værktøjsmaskinebranchen som en 
del af dens indsats for at beskytte standarderne imod bedrageri. Den 
moderne markedsøkonomi indeholder et uendeligt antal af indviklede 
udvekslinger, hvor de fleste afhænger af specifikke kvantitets- og kva- 
litetsstandarder. Men bedrageri er minimalt, og det bedrageri kan, i 
teorien i det mindste, retsforfølges. Sådan ville det også være, hvis der 
var privat møntneri. Vi kan være sikre på, at en møntners kunder, og 
hans konkurrenter, ville være skarpt opmærksomme på enhver form 
for muligt bedrageri i vægten eller renheden af hans mønter.” 


Fortalerne for statens monopol på møntneri har hævdet, at mønter 
adskiller sig fra alle andre handelsvarer, da ”Greshams Lov” beviser, 
at”dårlige penge fortrænger gode penge” fra cirkulationen. Derfor kan 
man ikke stole på, at det frie marked kan supplere befolkningen med 
gode penge. Men denne formulering hviler på en fejlfortolkning af 


7 Se Herbert Spencer, Social Statics (New York: D. Appleton 1890), s. 438. 

Greshams berømte lov. Loven siger i virkeligheden, at ”statsligt arbit- 
rært overvurderede penge vil fortrænge arbitrært undervurderede 
penge fra cirkulationen.” Forestil dig, eksempelvis, at der er guldmøn- 
ter af en unse i cirkulation. Lad os sige at nogle af mønterne efter et 
par års slitage kun vejer 0,9 unse. Det er klart, at på det frie marked 
ville de brugte mønter kun cirkulere ved 90 procent af værdien af en 
komplet mønt, og man vil være nødt til at afvige fra den nominelle 
pålydende værdi. Om noget, ville det være de ”dårlige” mønter, der 
blev fortrængt fra markedet. Men forestil dig, at staten bekendtgør, at 
alle skal behandle de slidte mønter i lighed med nye mønter og skal 
acceptere demi lighed ved betaling af gæld. Hvad har staten i virke- 
ligheden gjort? Den har indført en priskontrol ved at gennemtvinge 
”udvekslingsforholdet” imellem to typer af mønter. Vedat insistere på 
lighedsforholdet, når de brugte mønter bør udveksles med en 10 pro- 
cents rabat, da overvurderer den kunstigt de brugte mønter og under- 
vurderer de nye mønter. Konsekvensen er, at alle vil lade de brugte 
mønter cirkulere og hamstre eller eksportere de nye. Da vil ”dårlige 
penge fortrænge gode penge,” ikke på det frie marked, men som det 
direkte resultat af statslig intervention i markedet. 


På trods af kontinuerlig chikane fra statens side af, der har gjort 
forholdene yderst usikre, så er private mønter blomstret op mange 
gange i historien. I overensstemmelse med den virtuelle lov, at alle 
innovationer kommer fra frie individer, og ikke staten, så blev de før- 
ste mønter møntet af private individer og guldsmede. Faktisk, da staten 


8 For at imødekomme problemerne med slitage, så kan private møntnere 
enten sætte en tidsbegrænsning på deres stemplede vægtgarantier eller gå 
med til at ommønte enten ved den oprindelige vægt eller ved en lavere 
vægt. Vi kan bemærke, at i det frie marked vil der ikke være den tvungne 
standardisering af mønter, der er fremherskende, når staten står for mønt- 
neriet. 

først begyndte at monopolisere møntneriet, bar de royale mønter pri- 
vate bankers garantier, som befolkningen åbenbart stolede langt mere 
på, end de stolede på staten. Privatmøntede guldmønter cirkulerede i 
Californien så sent som 1848.” 


8. 
Det ”Passende” Udbud af Penge 
Nu kan vi spørge os selv: hvad er udbuddet af penge i samfundet, 
og hvordan bliver det udbud brugt? I særdeleshed kan vi stille det evig- 
gyldige spørgsmål: hvor mange penge ”har vi brug for”? Skal udbud- 
det af penge reguleres ud fra et slags ”kriterie,” eller kan det blive 
overladt til det frie marked? 


For det første: den totale beholdning, eller udbuddet, af penge i 
samfundet på ethvert tidspunkt, er den totale vægt af det eksisterende 
pengegode. Lad os på nuværende tidspunkt antage, at kun en handels- 
vare er blevet etableret som penge på det frie marked. Lad os endvi- 
dere antage at guld er den handelsvare (selvom vi kunne have valgt 
sølv eller endda jern — det er op til markedet og ikke os at beslutte, 
hvilken handelsvare der fungerer bedst som penge). Da guld er penge, 
så er det totale udbud af penge den totale vægt af det guld, der eksiste- 


9 For historiske eksempler på privat møntneri, se B.W. Barnard,” The use of 
Private Tokens for Money inthe United States,” Quarterly Journal of Eco- 
nomics (1916-17):617-626; Charles A. Conant, The Principles of Money and 
Banking (New York: Harper Bros., 1905), vol. I, s.127-32; Lysander 
Spooner, A letter to Grover Cleveland (Boston: B.R. Tucker, 1886), s. 79; og 
J. Laurence Laughlin, A New Exposition of Money, Credit and Prices (Chi- 
cago: University of Chicago Press, 1931), vol. I, s. 47-51. Angående mønt- 
neri se også Mises, Theory of Money and Credit, s. 65-67; og Edwin Cannan, 
Money, 8. Udgave (London: Staples Press, 1935), s.33. 

reri samfundet. Formen på guldet er underordnet — med mindre om- 
kostningen af at skifte form på nogle måder er dyrere end andre (for 
eksempel er det dyrere at slå mønter end at smelte dem). I det tilfælde 
vil en af formerne blive valgt af markedet som kontanter, og de andre 
former vil have en avance eller et afslag afhængigt af deres relative 
omkostninger på markedet. 


Ændringer i den totale guldmængde vil være styret af de samme 
årsager som ændringer i mængden af andre goder. Stigninger vil 
stamme fra en større produktion fra minerne; reduktioner vil være et 
resultat af slitage, forbrug i produktion, osv. Da markedet vil vælge en 
holdbar handelsvare som penge, og da penge ikke bliver forbrugt med 
samme hastighed som andre handelsvarer, men bliver benyttet som et 
udvekslingsmiddel, da vil andelen af ny, årlig produktion i forhold til 
den totale beholdning have en tendens til at være ganske lav. Ændrin- 
ger i den totale guldbeholdning vil da generelt finde sted meget lang- 
somt. 


Hvad ”bør” udbuddet af penge være? Alle mulige former for krite- 
rier er blevet fremsat: at penge bør bevæge sig i forhold til befolk- 
ningstallet, i forhold til ”handelsvolumen,” i forhold til ”mængden af 
producerede goder,” så man holder ”prisniveauet” konstant, osv. Me- 
get få har foreslået at overlade beslutningen til markedet. Men penge 
adskiller sig fra andre handelsvarer på et essentielt punkt. Og at forstå 
denne forskel skaber nøglen til at forstå monetære problemstillinger. 
Når udbuddet af et hvilket som helst gode stiger, så medfører denne 
stigning en social gevinst; det er noget, der skaber generel jubel. Flere 
forbrugsgoder betyder en højere levestandard for befolkningen; flere 
kapitalgoder betyder vedholdende og stigende levestandarder i frem- 
tiden. Opdagelsen af nyt, frugtbart land eller naturressourcer er også 
lovende i forhold til levestandarden i nutiden og i fremtiden. Men hvad 

med penge? Vil en stigning i pengemængden også komme den brede 
befolkning til gode? 


Forbrugsgoder bliver forbrugt af forbrugere; kapitalgoder og natur- 
ressourcer bliver forbrugt i processen af at producere forbrugsgoder. 
Men penge bliver ikke forbrugt; dets funktion er at fungere som et 
udvekslingsmiddel — at gøre goder og services i stand til at bevæge sig 
hurtigere fra en person til en anden. Disse udvekslinger bliver alle ud- 
trykt i pengepriser. Dermed, hvis et TV udveksles for tre unser guld, 
siger vi, at ”prisen” på TV'et er tre unser. På ethvert tidspunkt vil alle 
goder i økonomien udveksles ved specifikke guldratioer eller priser. 
Som vi har sagt, er penge, eller guld, fællesnævner for alle priser. Men 
hvad med penge i sig selv? Har det en ”pris”? Eftersom en pris blot er 
et udvekslingsforhold, så har det tydeligvis det. Men i dette tilfælde er 
”prisen på penge” en vifte af det uendelige antal af udvekslingsforhold 
for alle diverse goder på markedet. 


Forestil dig derfor, at et TV koster tre unser guld, en bil tres unser, 
et brød 1/100 unse og en time af hr. Jensens juridiske bistand en unse. 
”Prisen på penge” vil da være en vifte af alternative udvekslinger. En 
unse guld vil have en ”værdt” af enten 1/3 TV, 1/60 bil, 100 brød eller 
en time af Jensens juridiske bistand. Og så fremdeles. Prisen på penge 
er da den monetære enheds ”købekraft” — i dette tilfælde, en unse guld. 
Det fortæller, hvad en unse kan købe i handel, helt ligesom pengepri- 
sen på et TV fortæller, hvor mange penge et TV kan indbringe i en 
handel. 


Hvad bestemmer prisen på penge? De samme kræfter, der bestem- 
mer alle priser på markedet — den ærværdige, men evigt sande lov: 
”udbud og efterspørgsel,” Vi ved alle, at hvis udbuddet af æg stiger, 
så vil prisen have en tendens til at falde; hvis købernes efterspørgsel 

på æg stiger, så vil prisen have en tendens til at stige. Det samme gæl- 
der for penge. En stigning i udbuddet af penge vil have en tendens til 
at sænke deres ”pris;” en stigning i efterspørgslen på penge vil hæve 
den. Men hvad er efterspørgslen på penge? I tilfældet med æg ved vi, 
hvad ”efterspørgsel” betyder; det er antallet af penge, som forbrugere 
er villige til at bruge på æg, samt æg tilbageholdt og ikke solgt af ud- 
bydere. På samme måde, i tilfældet med penge, betyder ”efterspørg- 
sel” diverse goder, der tilbydes i bytte for penge, samt de penge, der 
bliver tilbageholdt i kontanter og ikke bliver brugt over en specifik 
tidsperiode. I begge tilfælde vil ”udbud” henvise til den totale behold- 
ning af godet på markedet. 


Hvad sker der da, hvis udbuddet af guld stiger, og efterspørgslen 
forbliver den samme? ”Prisen på penge” falder, dvs., den monetære 
enheds købekraft vil falde over hele linjen. En unse guld vil nu være 
mindre værd end 100 brød, 1/3 TV, osv. Omvendt, hvis udbuddet af 
guld falder, så vil købekraften af en unse guld stige. 


Hvad er effekten af en ændring i pengeudbuddet? Hvis vi følger 
David Humes, en af de første økonomer, eksempel, så kan vi spørge 
os selv, hvad der ville ske, hvis en god fe natten over sneg sig ind i 
vores lommer, tasker og bankbokse og fordoblede mængden af vores 
penge. I vores tilfælde fordoblede hun på magisk vis vores udbud af 
guld. Ville vi være dobbelt så rige? Tydeligvis ikke. Det, der gør os 
rige, er en overflod af goder, og det, der begrænser denne overflod, er 
en knaphed på ressourcer: nemlig land, arbejdskraft og kapital. At 
multiplicere mønter vil ikke fremtrylle disse ressourcers eksistens. Vi 
kan føle os dobbelt så rige for en stund, men det er klart, at det eneste, 
vi gør, er at fortynde pengeudbuddet. I takt med at befolkningen haster 
ud for at spendere sin nyfundne velstand, vil priserne, meget groft sagt, 

fordobles — eller i det mindste stige, indtil efterspørgslen er tilfreds- 
stillet, og penge ikke længere overbyder sig selv for de eksisterende 
goder. 


Dermed ser vi, at mens en stigning i pengemængden, ligesom en 
stigning i udbuddet af ethvert andet gode, sænker dets pris, så vil æn- 
dringen ikke — modsat andre goder— kaste en social gevinst af sig. 
Befolkningen er som helhed ikke blevet rigere. Hvor nye forbrugs- 
eller kapitalgoder forbedrer levestandarden, så hæver nye penge blot 
priserne — dvs., fortynder sin egen købekraft. Årsagen til denne pud- 
sighed er, at penge kun er nyttige for deres udvekslingsværdi. Andre 
goder har varierende, ”reelle” nytter, så en stigning i deres udbud til- 
fredsstiller flere forbrugerbehov. Penge har kun nytte i form af mulige 
udvekslinger; dets brug ligger i dets udvekslingsværdi eller ”købe- 
kraft.” Vores lov, om at en stigning i pengemængden ikke medfører 
en social gevinst, stammer fra den unikke funktion som udvekslings - 
middel. 


En stigning i pengemængden fortynder da blot hver unse gulds ef- 
fekt; på den anden side vil et fald i pengeudbuddet øge hver unse gulds 
evne til at udføre sit arbejde. Vi kommer til den slående sandhed, at 
det er ligegyldigt, hvad udbuddet af penge er. Ethvert udbud vil være 
lige så fint som ethvert andet udbud. Det frie marked vil blot tilpasse 
sig ved at ændre købekraften eller effekten af hver guldenhed. Der er 
ikke nogen grund til at gribe ind i markedet for at ændre på det penge- 
udbud, det fastsætter. 


På dette tidspunkt kan den monetære planlægger protestere: ”Okay, 
givet at det er formålsløst at øge pengeudbuddet, er guldminer da ikke 
spild af ressourcer? Bør regeringen ikke holde pengemængden kon- 
stant og forbyde yderligere mineri?” Dette argument er måske plausi- 

belt for dem, der ikke har en principiel protest imod statslig interven- 
tion, selvom det ikke vil overbevise den dedikererede fortaler for fri- 
hed. Men protesten overseren vigtig pointe: at guld ikke blot er penge, 
men også, uundgåeligt, er en handelsvare. En øget mængde af guld 
medfører måske ikke nogen monetær gevinst, men det medfører en 
ikke-monetær gevinst — dvs., det øger mængden af guld til forbrug 
(smykker, tandimplantater, osv.) og produktion (industrielt arbejde). 
Guldmineri er derfor slet ikke et socialt spild af ressourcer. 


Vi konkluderer derfor, at det, ligesom for alle andre goder, er bedst 
at overlade bestemmelsen af pengemængden til det frie marked. Bort- 
set fra de generelle moralske og økonomiske fordele ved frihed frem- 
for tvang, så vil ingen dikteret mængde penge gøre arbejdet bedre, og 
det frie marked vil sætte produktionen af guld i sammenhæng med dets 
relative evne til attilfredsstile forbrugerbehov sammenlignet med alle 
andre produktive goder. !° 


9. 
Problemet med ” Hamstring” 

Kritikken af monetær frihed er dog ikke så let at fortie. Der er, i 
særdeleshed, den gamle bussemand: ”hamstring.” Der fremmanes et 
billede af den selviske, gamle gnier, der, måske irrationelt, måske med 
onde motiver, hamstrer ubrugt guld i sn kælder eller i sit skattekam- 
mer — og standser dermed flowet af cirkulation og handel og forårsager 
økonomiske depressioner og andre problemer. Er hamstring i virke- 
ligheden en plage? 


For det første: det, der blot er sket, er en stigning i efterspørgslen 


efter penge fra gnierens side. Resultatet af dette er, at prisen på goder 


10 Guldmineri er, selvfølgelig, ikke mere profitabeltend ande erhverv; i det 
langeløb vil dets afkastgrad være lig nettoafkastet i enhver anden branche. 

falder, og at guldenhedens købekraft stiger. Der er ikke noget tab for 
samfundet, som bare fortsætter med et lavere aktivt udbud af ”stær- 
kere” guldenheder. 


Selv fra den værst tænkelige synsvinkel er der da intet gået galt, og 
monetær frihed skaber ingen problemer. Men problemet er mere kom- 
pliceret end som så. For det er på ingen måde irrationelt, at mennesker 
ønsker flere eller færre penge i deres kontantbeholdning. 


Lad os på dette tidspunkt kigge lidt nærmere på kontantbeholdnin- 
ger. Hvorfor har folk overhovedet kontantbeholdninger? Forestil dig, 
at vi alle var i stand til at forudsige fremtiden med absolut præcision. 
I det tilfælde ville ingen være nødt til at have kontantbeholdninger. 
Alle ville vide præcis hvor meget, de vil bruge, og hvor meget de vil 
tjene, på alle tidspunkter i fremtiden. De behøver ikke at have penge 
på hånden, men vil udlåne deres guld, så de modtager de nødvendige 
beløb på netop de dage, hvor de skal betale deres udgifter. Men vi 
lever, selvfølgelig, nødvendigvis i en usikker verden. Folk ved ikke 
præcist, hvad der vil ske med dem, eller hvad deres fremtidige indtæg- 
ter eller udgifter vil være. Desto mere usikre og frygtsomme de er, 
desto større kontantbeholdninger vil de gerne have; desto mere sikre, 
de er, desto mindre kontantbeholdninger ønsker de at have på hånden. 
En anden årsag for at holde på penge er også en funktion af usikker- 
heden i den virkelige verden. Hvis folk forventer, at prisen på penge 
vil falde i den nærmeste fremtid, så vil de bruge deres penge nu, mens 
de er mere værd, dermed ”afhamstrer” og reducerer de deres efter- 
spørgsel på penge. Omvendt, hvis de forventer, at prisen på penge vil 
stige, så vil de vente med at bruge deres penge indtil senere, når de er 
mere værdifulde, og deres efterspørgsel på penge vil stige. Folks ef- 
terspørgsel på kontanter stiger og falder da af gode og naturlige årsa- 
ger. 

Økonomer tager fejl, hvis de tror, at der er noget galt, når penge 
ikke er i konstant, aktiv ”cirkulation.” Penge er sandt nok kun brugbart 
for deres udvekslingsværdi, men de er ikke kun brugbare i det faktiske 
øjeblik, udvekslingen finder sted. Denne sandhed bliver ofte overset. 
Penge er lige så brugbare, når de ligger ”stille” i nogens kontantbe- 
holdning, selv i gnierens ”skattekammer.” !! For de penge bliver tilba- 
geholdt nu for at kunne blive benyttet i fremtidige udvekslinger — det 
giver lige nu ejeren den nytte at kunne udveksle på ethvilket som helst 
tidspunkt — nutid eller fremtid — som ejeren måtte ønske. 


Det skal huskes, at alt guld må ejes af nogen, og derfor at alt guld 
må være i nogens kontantbeholdning. Hvis der er 3.000 tons guld i 
samfundet, må alle 3.000 tons blive ejet og holdt, på ethvert givet tids- 
punkt, i individuelle menneskers kontantbeholdninger. Dentotale sum 
af kontantbeholdninger er altid identisk med det totale udbud af penge 
i samfundet. Dermed, ironisk nok, hvis det ikke var for usikkerheden 
i den virkelige verden, så kunne der slet ikke eksistere noget monetært 
system overhovedet! I en fuldstændig forudsigelig verden ville ingen 
være villige til at have kontanter, så efterspørgslen på penge i samfun- 
det ville falde uendeligt, priser ville stige uden ende, og ethvert mone- 
tært system ville bryde sammen. I stedet for at kontantbeholdnin gerne s 
eksistens skulle være en irriterende og problematisk faktor, der for- 
styrrer monetær udveksling, så er det en absolut nødvendighed for en- 
hver monetær økonomi. 


11 Ved hvilket punkt bliver en persons kontantbeholdning karakteriseret 
ved det lidetflatterende ord ”skattekammer,” og hvornår bliver den for- 
nuftige person en gnier? Det er umuligt at fastsætte et definitivt kriterie: 
generelt, så betyder anklagen om ”hamstring,” atA har flere penge isin 
kontantbeholdning, end B mener, det er passendefor A at have. 

Det er desuden vildledende at sige, at penge ”cirkulerer.” Ligesom 
alle metaforer taget fra naturvidenskaberne, så indebærer det en slags 
mekanisk proces uafhængig af menneskelig vilje, der bevæger sig med 
en vis hastighed eller ”velocitet.” Men faktisk ”cirkulerer” penge ikke; 
de bliver fra tid til anden overført fra en persons kontantbeholdning til 
en andens. Penges eksistens afhænger endnu engang af folks villighed 
til at have kontantbeholdninger. 


I begyndelsen af dette kapitel så vi, at ”hamstring” ikke medfører 
noget tab for samfundet. Nu vil vi se, at bevægelser i pengeprisen for- 
årsaget af ændringer i pengeefterspørgslen kaster en positiv social ge- 
vinst af sig — lige så positiv som ved enhver stigning i udbuddet af 
goder eller services. Vi har konstateret, at den totale sum af kontant- 
beholdninger i samfundet er lig med og identisk med det totale udbud 
af penge. Lad os antage at udbuddet forbliver konstant ved, eksempel- 
vis, 3.000 tons. Forestil dig nu, af hvilken som helst årsag, måske sti- 
gende frygt, at folks efterspørgsel på kontantbeholdninger stiger. Det 
må naturligvis være en social positiv gevinst at imødekomme denne 
efterspørgsel. Men hvordan kan den blive tilfredsstillet, når den totale 
sum af kontanter må være den samme? Ganske enkelt på følgende 
måde: når folk værdsætter kontantbeholdninger mere, så stiger efter- 
spørgslen efter penge, og priserne falder. Som et resultat af dette vil 
den samme sum af kontantbeholdninger nu tillægges en højere ”reeP’ 
balance, dvs., den er højere i forhold til varepriserne — til det arbejde, 
som penge skal udføre. Kort sagt er befolkningens effektive kontant- 
beholdning steget. Modsat vil et fald i efterspørgslen på kontanter for- 
årsage øget forbrug og højere priser. Befolkningens behov for lavere 
effektive kontantbeholdninger vil blive tilfredsstillet af, at den givne 
mængde penge foretager sig mere arbejde. 


Derfor, imens en ændring i prisen på penge forårsaget af en æn- 
dring i udbuddet blot ændrer effekten af hver pengeenhed og ikke 

medfører nogen social gevinst, så vilet fald eller en stigning forårsaget 
af en ændring i efterspørgslen på kontantbeholdningen kaste en social 
gevinst af sig — for det vil tilfredsstille et behov i befolkningen for 
enten en højere eller lavere andel af kontantbeholdninger i forhold til 
det arbejde, som kontanter udfører. På denanden side vil et øget udbud 
af penge frustrere befolkningens efterspørgsel på en mere effektiv 
samlet mængde kontanter (mere effektiv i form af købekraft). 


Folk vil næsten altid, hvis de blev spurgt, sige, at de vil have så 
mange penge, som de kan få fat på! Men det, de i virkeligheden vil 
have, er ikke flere pengeenheder — flere unser guld eller ”dollars” — 
men mere effektive enheder, dvs., en større mængde goder og services, 
som penge kan købe. Vi har set, at samfundet ikke kan tilfredsstille sin 
efterspørgsel efter flere penge ved at øge udbuddet — for et øget udbud 
vil blot fortynde hver unses effekt, og penge vil ikke være mere i over- 
flod end før. Folks levestandard (når vi ser bort fra de ikke-monetære 
brug af guld) kan ikke øges igennem øget guldmineri. Hvis folk vil 
have mere effektfulde unser guld i deres kontantbeholdning, så kan de 
kun få dem igennem et fald i priser og en stigning i effekten af hver 
unse. 


10. 
Stabiliserer Prisniveauet? 

Nogle teoretikere siger, at et frit pengesystem ville være uklogt, da 
det ikke ville ”stabilisere prisniveauet,” dvs., prisen på pengeenheden. 
Det er meningen, at penge skal være, siger de, en fast målestok, der 
aldrig ændrer sig. Derfor skal penges værdi, eller købekraft, stabilise - 
res. Da prisen på penge, ganske rigtigt, ville variere på det frie marked, 

så må frihed blive trumfet af statslig styring for at sikre stabilitet.'? 
Stabilitet ville, eksempelvis, medføre retfærdighed for låntagere og 
långivere, der ville være sikre på at blive betalt tibage i dollars, eler 
unser af guld, svarende til den samme købekraft, som de lånte dem ud. 


Alligevel, hvis långivere og låntagere gerne vil afdække sig imod 
fremtidige ændringer i købekraft, så kan de let gøre det på det frie 
marked. Når de udarbejder deres kontrakter, kan de aftale, at tilbage- 
betalingen skal ske i en sum penge, hvor der justeres for et aftalt in- 
dekstal af ændringer i pengeværdien. Fortalerne for stabilisering har 
længe talt for sådan en metode, men underligt nok, så har de långivere 
og låntagere, der angiveligt står til at få mest ud af stabilitet, sjældent 
gjort brug af den mulighed. Skal staten da tvinge særlige ”fordele” ned 
over folk, der allerede friviligt har afvist dem? Forretningsmænd vil 
åbenbart hellere tage chancen ift. deres evner til at forudsige markeds- 
forholdene i en verden af uoprettelig usikkerhed. Når det kommer til 
stykket, er prisen på penge ikke anderledes end enhver anden pris på 
det frie marked. De kan ændre sig som svar på ændringer i individers 
efterspørgsel; hvorfor skulle det samme ikke gøre sig gældende for 
pengeprisen? 


Kunstig stabilisering ville faktisk forstyrre og forhindre markeds- 
kræfterne betydeligt. Som vi har indikeret, ville folk uundgåeligt blive 
frustrerede i deres forsøg på at ændre den reelle proportion af deres 
kontantbeholdninger; der ville ikke være nogen mulighed for at ændre 
kontantbeholdning i forhold til priser. Derudover er befolkningens for- 
bedrede levestandard et resultat af investering i kapital. Øget produk- 


12 Hvordan, staten ville opnå dette, er ikke vigtigt på nuværende tidspunkt. 
Grundlæggende villedet kræve statsligtstyrede ændringer i pengemæng- 
den. 

tivitet har en tendens til at sænke priser (og omkostninger) og derigen- 
nem fordele gevinsterne af det frie marked til hele befolkningen og 
hæve levestandarden for alle forbrugere. At bruge tvang til at holde 
prisniveauet oppe vil forhindre spredningen af højere levestandarder. 


Penge er, kort sagt, ikke en ”fast målestok.” Det er en handelsvare, 
der fungerer som middel til udvekslinger. Fleksibiliteten i dens værdi 
i overensstemmelse med forbrugerbehov er lige så vigtig og lige så 
gavnlig som enhver anden fri prisfastsættelse i markedet. 


11. 


Sameksisterende Penge 

Indtil videre er vi nået frem til det følgende billede af penge i en 
helt fri økonomi: guld eller sølv vil blive brugt som udvekslingsmid- 
del; guld vil blive møntet af konkurrerende, private firmaer og cirku- 
lere ved vægtbetegnelser; prisen varierer frit på markedet i forhold til 
efterspørgslen fra forbrugerne og udbuddet af produktive ressourcer. 
Prisers frihed indebærer nødvendigvis bevægelsesfrihed for pengeen- 
hedens købekraft; det vile være umuligt at tvinge eller intervenere 
med bevægelserne i penges værdi uden samtidig at mvalidere alle go- 
ders frie prisfastsættelse. Den resulterende frie økonomi ville ikke 
være kaotisk. Tværtimod ville økonomien bevæge sig mere flydende 
og effektivt i forhold til at imødekomme forbrugernes behov. Penge- 
markedet kan også være frit. 


Indtil videre har vi simplificeret problemstillingen ved at antage, at 
der kun er et monetært metal — eksempelvis guld. Forestil dig, at to 
eller flere pengeenheder kontinuerligt cirkulerer på verdensmarkedet 
— eksempelvis guld og sølv. Muligvis vil guld være penge i et område 
og sølv i et andet, eller også vil de cirkulere side om side. Guld, der, 
eksempelvis, er mere værdifuldt per unse, kan blive brugt til større 

transaktioner og sølv til mindre. Vil to pengeenheder ikke være uover- 
kommeligt kaotisk? Ville staten ikke være nødt til at gribe ind og ind- 
føre en fastsat ratio imellem de to (”bimetalisme”) eller på en eller 
anden måde frarøve den ene eller anden pengeenhed sin status som 
penge (indføre en ”enkeltmøntfod”)? 


Det er meget muligt, at markedet, hvis det fik frie tøjler, med tiden 
ville etablere ét metal som værende penge. Men i de seneste århund- 
reder har sølv vedholdende udfordret guld. Det er dog ikke nødven- 
digt, at staten træder ind og redder markedet fra dets eget fjollethed af 
at have to slags penge. Sølv forblev i cirkulation, netop fordi det var 
belejligt (eksempelvis som småpenge). Sølv og guld kunne let cirku- 
lere side om side og har gjort det i fortiden. De relative udbud for og 
efterspørgsel efter de to metaller vil bestemme udvekslingsforholdet 
imellem de to, og dette forhold, somenhver anden pris, vil kontinuer- 
ligt fluktuere som modsvar til disse forandrende kræfter. På et tids- 
punkt udveksles unser af guld og sølv måske, eksempelvis, ved for- 
holdet 16:1, på et andet tidspunkt 15:1, osv. Hvilket metal, der vil blive 
benyttet som regneenhed, afhænger af markedets konkrete omstæn- 
digheder. Hvis guld er regneenheden, så vil de fleste transaktioner 
blive foretageti guld, og sølv vil blive udvekslet ved en fritsvingende 
pris udtrykt i guld. 


Det bør være klart, at udvekslingsforholdet og købekraften af de to 
metalenheder altid vil have en tendens til at være proportionelt. Hvis 
priserne på goder er femten gange højere i sølv end i guld, så vil ud- 
vekslingsforholdet have en tendens til at være 15:1. Hvis ikke, så vil 
det kunne betale sig at udveksle fra den ene til den anden, indtil der er 
opnået paritet. Altså, hvis priserne er 15 gange så høje i sølv som i 
guld, imens sølv/guld er 20:1, så vil folk skynde sig at sælge deres 
varer for guld, købe sølv, og da købe varerne tilbage med sølv og tjene 

en pæn profit på processen. Dette vil hurtigt genskabe udvekslingsfor- 
holdets ”købekraftsparitet;” i takt med at guld bliver billigere udtrykt 
i sølv, da vil sølvprisen på goder stige og guldprisen på goder falde. 


Det frie marked er, kort sagt, eminent ordentligt, ikke bare når 
penge er frie, men selv når der er mere end en slags penge, der cirku- 
lerer. 


Hvilken slags ”standard” vil frie penge skabe? Det vigtige er, at 
standarden ikke bliver indført igennem statslig tvang. Hvis det bliver 
overladt til sig selv, så vil markedet indføre guld som en pengeenhed 
(”guldfod”), sølv som en pengeenhed (”sølvfod”), eller, måske mest 
realistisk, begge som penge med frit fluktuerende udvekslingsfor hold 
(”parallelstandarder”).”” 


12. 
Pengelagre 
Forestil dig da, at det frie marked har etableret guld som penge (vi 
glemmer sølv for enkelthedens skyld). Selv i den belejlige form af 
mønter, vil guld ofte være besværligt og akavet at bære rundt på og at 


13 For historiske eksempler på parallelstandarder se W. Stanley jevons, Mo- 
ney and the Mechanism of Exchange (London: Kegan Paul, 1905), s.88-96, 
og Robert S. Lopez, ”Back to Gold, 1252,” Economic History Review (De- 
cember 1956), s.224. Guldmønter blev introduceret i det moderne Europa 
næsten samtidigt! Genoa og Firenze. Firenze implementerede bimetal- 
lisme, mens Genoa, tværtimod og i overenstemmelse med at begrænse 
statsligintervention så meget som muligt, ikke forsøgte at gennemtvinge 
et fastforhold imellem mønter af forskelligt metal (ibid). Angående teorien 
om parallelstandarder, se Mises, Theory of Money and Credit, s. 179. For et 
forslag omat USA implementerer en parallelstandard, af en ansatved den 
amerikanskeÆdel metal kontrol, sel.W. Sylvester, Bullion Certificates as 
Currency (New York, 1982). 

bruge direkte i handel. For større transaktioner er det akavet og dyrt at 
transportere flere hundrede pund guld. Men det frie marked, som altid 
klar til at tilfredsstille sociale behov, kommer os til undsætning. Guld 
må, for det første, opbevares et sted, og ligesom specialisering er mere 
effektivt på andre forretningsområder, så vil det også være mest effek- 
tivt i opbevaringsbranchen. Specifikke firmaer i markedet vil da være 
succesfulde med atudbyde lagerservices. Nogle vil være guldlagre, og 
de vil opbevare guld for dets utallige ejere. Som det er tilfældet med 
alle lagre, så vil ejerens ret til det opbevarede guld blive etableretigen- 
nem en lagerkvittering, som han vil modtage i bytte for at lagerføre 
goderne. Kvitteringen berettiger ejeren til at gøre krav på sine goder 
på hvilket som helst tidspunkt, han ønsker. Dette lager vil profitere på 
samme måde som alle andre — dvs. ved at kræve penge for sine lager- 
ydelser. 


Der er god grund til at tro, at guldlagre, eller pengelagre, vil trives 
på det frie marked på samme måde, som ethvert andet lager vil have 
fremdrift. Faktisk har opbevaring en endnu vigtigere rolle i tilfældet 
med penge. For alle andre goder vil overføres til forbrug, og må derfor 
forlade lageret på et tidspunkt for at blive brugt i produktion eller i 
forbrug. Men penge bliver, som vi har set, ikke primært ”brugt” i fy- 
sisk forstand; i stedet benyttes de til udveksling for andre goder og til 
atkunne benyttes til sådanne udvekslinger i fremtiden. Kort sagt bliver 
penge ikke ”opbrugt,” men snarere overdraget fra en person til en an- 
den. 


I sådan en situation vil bekvemmelighed uundgåeligt føre til ud- 
vekslingen af lagerkvitteringer frem for det egentlige, fysiske guld. 
Forstil dig, eksempelvis, at Hansen og Jensen begge opbevarer deres 
guld i den samme lagerbygning. Jensen sælger en bil til Hansen for 
100 unser guld. De kunne gå igennem den dyre proces, hvor Hansen 
indløser sin kvittering og flytter sit guld til Jensens kontor, hvorefter 

Jensen går ned og indleverer guldet igen. Men de vil uden tvivl vælge 
en væsentlig lettere metode: Hansen giver blot Jensen en lagerkvitte- 
ring på 100 unser guld. 


På denne måde vil lagerkvitteringer for penge mere og mere 
komme til at fungere som pengesubstitutter. Færre og færre transakti 
oner vil flytte det faktiske guld; i flere og flere tilfælde vil det være 
papirer, der kendetegner indehaveren af guldet, der bliver benyttet i 
stedet. I takt med at markedet udvikler sig, vil der være tre begræns- 
ninger på fremdriften af denne substitutionsproces. En er omfanget, 
folk benytter disse pengelagre — kaldet banker — i stedet for kontanter. 
Det er klart, at hvis Jensen, af en eller anden grund, ikke kunne lide at 
bruge en bank, så ville Hansen være nødt til at transportere det fysiske 
guld. Den anden begrænsning er omfanget af klientellet i hver bank. 
Med andre ord, desto flere transaktioner, der finder sted imellem kli- 
enter af forskellige banker, desto mere guld vil være nødt til at blive 
transporteret. Desto flere udvekslinger, der bliver lavet af klienter af 
den samme bank, desto mindre behov er der for at transportere guld. 
Hvis Jensen og Hansen var klienter af forskellige lagre, da ville Han- 
sens bank (eller Hansen selv) være nødt til at transportere guldet til 
Jensens bank. For det tredje må klientellet have tiltro til deres bankers 
troværdighed. Hvis de, eksempelvis, pludselig finder ud af, at bank- 
folkene har en kriminel fortid, så vil banken formentlig hurtigt miste 
sit forretningsgrundlag. På dette område er alle lagre — og alle forret- 
ninger, der hviler på tillid — ens. 


I takt med at bankerne vokser, og tilliden til dem tiltager, så vil 
deres klienter i mange tilfælde finde det mere belejligt at give afkald 
på deres ret til papirkvitteringer — kaldet pengesedler— og i stedet at 
beholde deres krav som åbne debitposter. I den monetære virkelighed 
er disse blevet kaldt bankindeståender. I stedet for at overføre papir- 

kvitteringer har klienten et bogført krav i banken; han foretager ud- 
vekslinger ved at udskrive en ordre til sit lager om at overføre en del 
af sin konto til en anden. Dermed vil Hansen i vores eksempel bede 
banken om at overføre kravet på sine 100 unser guld til Jensen. Denne 
skrevne ordre bliver kaldt for en check. 


Det bør, rent økonomisk, være klart, at der ikke er nogen som helst 
forskel på en pengeseddel og et bankindestående. Begge er krav på 
ejerskabet af opbevaret guld; begge kan overføres som substitutter for 
penge, og begge har de samme tre begrænsninger på omfanget af deres 
brug. Klienten kan efter belejlighed vælge, om han ønsker at holde sit 
krav i form af pengesedler eller bankindeståender.'" 


Hvad er der så sket med pengeudbuddet som etresultat af alle disse 
indgreb? Hvis pengesedler og bankindeståender benyttes som ”penge- 
substitutter,” betyder det da, at den faktiske pengemængde i økono- 
mien er steget, selvom mængden af guld er forblevet den samme? Ab- 
solut ikke. For pengesubstitutterne er blot lagerkvitteringer for faktisk 
indestående guld. Hvis Jensen indsætter 100 unser guld i sit pengela- 
ger og modtager en kvittering for det, så kan kvitteringen bruges som 
penge på markedet, men kun som en belejlig stand-in for guldet, ikke 
som en tilvækst. Guldet i bankboksen er da ikke længere en del af det 
faktiske pengeudbud, men bliver holdt som reserve for dets lagerkvit- 
tering, og ejeren kan gøre krav på det, når end det ønskes. En stigning 
eller et fald i brugen af substitutterne har da ingen betydning for æn- 
dringer i pengemængden. Det er kun formen af udbuddet, der ændres 
— ikke totalen. Altså kan pengeudbuddet i et samfund begynde som ti 
millioner unser guld. Derefter kan seks millioner blive indsat i banker, 


14 En tredje form for pengesubstitutter vil være mønter til at bruge som 
småpenge. Disseer rent praktisktilsvarendetil pengesedler, men ”printet” 
på et metal i stedet for på papir. 

i bytte for pengesedler, hvorefter det effektive pengeudbud vil være: 
fire millioner unser guld og krav på seks millioner unser guld i form 
af papirpenge. Den totale pengemængde er forblevet den samme. 


Kuriøst nok har mange mennesker argumenteret for, at det ville 
være umuligt for bankerne at tjene penge, hvis de blev tvunget til at 
operere under denne ”100 %-reserve” (guld der altid er repræsenteret 
af dets kvittering). Alligevel er der ikke et større problem, end der er 
for alle andre lagre. Næsten alle lagre opbevarer alle goderne for deres 
ejere (100 %-reserve) som standardprocedure — det ville endda blive 
betragtet som bedrageri eller tyveri at gøre andet. Deres profit er ba- 
seret på de services, de fakturerer deres kunder for. Bankerne kan fak- 
turere for deres services på den samme måde. Hvis det bliver proteste- 
ret, at kunderne ikke vil betale høje servicepriser, da betyder det, at 
bankernes services ikke er særligt højt efterspurgt, og at brugen af de- 
res services vil falde til det niveau, som, forbrugerne mener, kan betale 
sig. Vi kommer nu til det måske vanskeligste problem, den monetære 
økonom støder på: en evaluering af ”brøkreservebankvæsen.” Vi er 
nødt til at stille spørgsmålet: ”vil brøkreservebankvæsen være tilladt i 
et frit marked, eller vil det blive betegnet som bedrageri?” Det er vel- 
kendt, at bankerne sjældent er forblevet på et ”100 %-grundlag” sær- 
ligt længe. Da pengene kan forblive på lageret i meget lang tid, bliver 
banken fristet til at bruge nogle af pengene selv — og de bliver også 
fristet, da folk normalt ikke går op i, om de guldmønter, de får tilbage 
fra lageret, er identiske med dem, de satte ind. Banken bliver da fristet 
til at bruge andre menneskers penge til selv at opnå en profit. 


Hvis banken låner pengene direkte ud, da vil kvitteringer selvføl- 
gelig være delvist mvalideret. Der vil nu være nogle kvitteringer, der 
ikke er bakket op af guld; kort sagt, så er banken insolvent, da den 
umuligt kan imødekomme sine forpligtelser, hvis den bliver bedt om 

at gøre det. Den kan umuligt overdrage sine kunders ejendom, hvis de 
alle skulle ønske det. 


Generelt printer bankerne, i stedet for direkte at modtage guldet, 
udækkede, eller ”pseudo-,” lagerkvitteringer. Dvs., lagerkvitteringer 
for guld der ikke er og ikke kan være der. Disse bliver da udlånt med 
fortjeneste. Deter klart, at den økonomiske effekt er den samme. Flere 
lagerkvitteringer bliver printet, end der eksisterer guld i bankboksene. 
Det, banken har gjort, er, at udstede lagerkvitteringer på guld, der in- 
genting repræsenterer, men det er meningen, at de skal repræsentere 
100 % af deres pålydende værdi i guld. Pseudokvitteringerne udgydes 
på det tillidsfulde marked på samme måde som de ægte kvitteringer, 
og dermed føjer de til landets effektive pengemængde. Hvis, i vores 
ovenstående eksempel, bankerne udsteder falske kvitteringer svarende 
til to millioner unser guld uden at have det tilsvarende guld, da vil 
pengemængden i landet stige fra ti til tolv millioner unser guld —i det 
mindste indtil dette hokuspokus er blevet opdaget og korrigeret. Der 
er nu, itillæg til de fire millioner unser guld, som befolkningen besid- 
der, otte millioner unser pengesubstitutter, hvoraf kun seks millioner 
er dækket af guld. 


Udstedelsen af pseudokvitteringer, ligesom falskmøntneri, eret ek- 
sempel på inflation, som vil blive gennemgået senere. Inflation kan 
defineres som enhver stigning iøkonomienspengemængde, der ikke 
består af en stigning imængden af pengemetallet. Brøkreservebank- 
væsen er derfor i sagens natur en inflationær institution. 


De, der forsvarer bankerne, svarer på følgende måde: bankerne 
fungerer blot som enhver anden forretning — de tager risici. Indrøm- 
met, hvis alle indskydere præsenterede deres krav, så ville bankerne 
gå konkurs, da udestående kvitteringer overgår mængden af guld i 
bankboksene. Men, bankerne tager chancen, normalt med god grund, 

at alle ikke vil bede om deres guld. Den store forskel, der dog er imel- 
lem brøkreservebankvæsen og alle andre erhverv, er følgende: andre 
forretningsmænd bruger deres lånte kapital i deres forretningseventyr, 
og hvis de låner, så lover de at betale tilbage en dag i fremtiden og 
sørger for, at de har nok penge på hånden den dag til at betale det, de 
skylder. Hvis Hansen låner 100 unser guld i et år, så vil han sørge for 
at have 100 unser guld til rådighed på den fremtidige dato. Men ban- 
ken låner ikke af sine indskydere; den lover ikke at betale guld tilbage 
på en specifik dag i fremtiden. Derimod lover den at betale kvitteringer 
med guld på ethvert tidspunkt ved forespørgsel. Kort sagt er penge- 
sedlen eller bankindeståendet ikke en fordring eller en gæld; det er en 
lagerkvittering for andre menneskers ejendom. Når en forretnings- 
mand låner eller udlåner penge, vil han derudover ikke føje til penge- 
mængden. De lånte midler er opsparede midler, en del af den eksiste- 
rende pengemængde, der overføres fra udlåner til låner. Bankudste- 
delser hæver derimod kunstigt pengemængden, da pseudokvitteringer 
bliver pumpet ind i markedet. 


En bank tager da ikke den normale forretningsrisiko. Den arrange- 
rer ikke, ligesom alle andre forretningsmænd, tidsmønsteret for dens 
aktiver proportionelt med tidsmønstret for dens forpligtelser, dvs., at 
sørge for, at den har nok penge på forfaldsdatoer til at betale sine reg- 
ninger. Tværtimod er størstedelen af dens forpligtelser øjeblikkelige, 
mens dens aktiver ikke er. 


Banken skaber penge ud af den blå luft og har ikke, ligesom alle 
andre, behov for at tilegne sig penge ved at producere eller sælge sine 
services. Kort sagt er banken allerede og på alle tidspunkter bankerot; 
men dens bankerot bliver først afsløret, når kunderne bliver mistæn- 
kelige og laver et ”bank run.” Der er ikke andre forretninger, der op- 
lever et ”stormløb.” Ingen andre forretninger kan blive kastet ud i en 
konkurs natten over, blot fordi deres kunder beslutter sig for at tage 

deres ejendom tilbage. Ingen anden forretning skaber fiktive, nye 
penge, der vil fordufte, når de skal måles i virkeligheden. 


Brøkreservebankvæsenets dystre økonomiske effekter vil blive un- 
dersøgt i næste kapitel. Her vil vi blot konkludere, at den slags bank- 
virksomhed moralsk set ikke har mere ret til at eksistere i et frit mar- 
ked end enhver form for implicit tyveri. Det er sandt, at pengesedlen 
eller bankindeståendet ikke bogstaveligt giver udtryk for, at lageret 
garanterer, at den har en fuld beholdning af guld på alle tidspunkter. 
Men banken lover dog atindfri ved forespørgsel, så når den udsteder 
falske kvitteringer, så begår den allerede bedrageri, da det øjeblikke- 
ligt bliver umuligt for banken at holde sit løfte og at indfri alle dets 
pengesedler og indeståender.'” Bedrageri bliver derfor øjeblikkeligt 
begået, når handlingen af at udstede pseudokvitteringer finder sted. 
Hvilke specifikke kvitteringer, der er bedrageriske, kan først opdages 
efter, et stormløb på banken har fundet sted (da alle kvitteringer ser 
ens ud), og da de sidstkommende fordringshavere bliver efterladt med 
hænderne tomme.'f Hvis bedrageri skal forbydes i et frit samfund, da 


15 Se Amasa Walker, The Science of Wealth, 3''' ed. (Boston: Little Brown, 
1867),s.139-141;og s.126-232 for en udmærket diskussion af proble- 
merne ved brøkreservebankvæsen. 

16 Det er muligt, atet libertariansk systemville overveje”genus bankinde- 
ståender” (hvilketvilletilladereturneringen af ethvert homogent gode til 
kontoholderen) som ”species bankindeståender,” hvilket; ligesom konnos- 
sementer, panthaverbevis,toldhusbevis, osv.;etablerer ejerskab af speci- 
fikke øremærkede objekter. For, i genus -tilfældet, lageret vil blive fristettil 
at behandle goderne som dets egen ejendom i stedet for kundernes ejen- 
dom. Dette er præcist, hvad bankerne har gjort. Se Jevons, Money and the 
Medium of Exchange, s. 207-212. 


39 Murray N. Rothbard 


skulle brøkreservebankvæsen møde den samme skæbne. !” Forestil dig 
dog, atbedrageri og brøkreservebankvæsener tilladt, og bankerne kun 
er pålagt at opfylde deres forpligtelser til indløsning af guld ved fore- 
spørgsel. Enhver fiasko i forhold til at gøre dette ville betyde øjeblik- 
kelig bankerot. Sådan et system er efterhånden blevet kendt som ”fri 
bankvirksomhed.” Ville der da være heftig bedragerisk udstedelse af 
pengesubstitutter med resulterende kunstig kreation af nye penge? 
Mange mennesker har antaget det og tror, at ”ureguleret bankvirksom- 
hed” da blot vil øge pengemængden til astronomiske dimensioner. 
Men, tværtimod, vil ”fri bankvirksomhed” føre til et langt ”hårdere” 
monetært system end det, vi har i dag. 


Bankerne ville blive holdt i skak af de samme tre begrænsninger, 
som vi har noteret ovenfor, og ganske strengt i skak. For det første vil 
enhver banks udvidelse være begrænset af en anden banks guldtab. 
For en bank kan kun udvide inden for begrænsningerne af sit eget kli- 
entel. Forestil dig, eksempelvis, at Bank A med 10.000 unser guldin- 
destående nu udsteder falske lagerkvitteringer på 2.000 unser guld og 
låner dem til diverse virksomheder eller investerer dem i værdipapirer. 
Låneren, eller den tidligere indehaver af værdipapirer, vil bruge de nye 
penge på diverse goder og services. Med tiden vil pengene på sin færd 
nå en ejer, der er en del af klientellet i en anden bank: Bank B. På det 
tidspunkt vil Bank B anmode Bank A om at indløse dens kvittering for 
guld, så guldet kan blive overført til Bank B's bankboks. Det er klart, 


17 Bedrageri er implicit tyveri, da det betyder, at en kontrakt ikke er blevet 
fuldendt, efter værdien er blevet modtaget. Kort sagt, hvis A sælger B en 
kassemed labelen”corn flakes,” og den viser sigatindeholde strå ved åb- 
ning, da er A's bedrageri i virkeligheden tyveri af B's ejendom. På samme 
måde er udstedelsen aflagerkvitteringer, der er identiske med ægte kvitte- 
ringer, bedrageri over for de, der er i besiddelseaf krav på ikke-eksiste- 
rende ejendom. 

at desto bredere kundekreds hver bank har og desto flere kunder, der 
handler med hinanden, i desto større omfang kan hver bank da udvide 
sine lån og pengemængden. For hvis en banks kundekreds er lille, da 
vil den kort efter udstedelsen af kreerede penge blive bedt om at ind- 
løse dem for guld — og, som vi har set, har den ikke forudsætningerne 
for at kunne indløse mere end en brøkdel af dens forpligtelser. For at 
undgå at være konkurstruet, og desto mindre en kundekreds banken 
har, desto større en andel af guld må den opbevare i reserve, og desto 
mindre kan den udvide. Hvis der er én bank i hvert land, vil der være 
langt større mulighed for at udvide, end hvis der er én bank per to 
individer i et samfund. Alt andet lige, desto flere banker der er, og 
desto mindre de er, desto ”hårdere” — og bedre — vil pengeudbuddet 
være. På samme måde vil en banks kundekreds også være begrænset 
af de, der slet ikke vil benytte en bank. Desto flere folk, der bruger 
faktisk guld i stedet for pengesedler, desto mindre rum er der til, at 
banken kan skabe inflation. 


Forestil dig dog, at bankerne danner et kartel og bliver enige om at 
udbetale hinandens kvitteringer og ikke vil anmode om indløsning. Og 
forestil dig derudover, at bankpenge bliver brugt universelt. Er der da 
nogle begrænsninger tilbage for bankudvidelse? Ja, der er fortsat be- 
grænsningen af kundernes tiltro til bankerne. I takt med at banklån og 
pengemængden udvider sig mere og mere, vil flere og flere kunder 
blive bekymrede over den mindskede reservebeholdning. Og i et op- 
rigtigt frit samfund vil de, der kender sandheden om den reelle insol- 
vens i banksystemet, være i stand til at etablere AntiBank-grupper, der 
opfordrer kunder til at få deres penge ud, inden det er for sent. Kort 
sagt, grupper, der vil opfordre til bank runs eller truslen om deres for- 
mation, vil være i stand til at stoppe og omvende den monetære udvi- 
delse. 

Der er ikke noget i denne diskussion, der har til hensigt at bestride 
den generelle praksis af kredit, som har en vigtig og vital funktion i 
det frie marked. I en kredittransaktion udveksler indehaveren af penge 
(et gode der er brugbart i nuet) penge for en fordring, der skal betales 
på et tidspunkt i fremtiden (fordringen er da det ”fremtidige gode”), 
og renten vil da reflektere den højere værdiansættelse af nuværende 
goder fremfor fremtidige goder på markedet. Men pengesedler eller 
bankindeståender er ikke kredit; det er lagerkvitteringer — øjeblikke - 
lige krav på penge (eksempelvis guld) i bankboksene. Låntageren sik- 
rer sig, at han betaler sin gæld, når betalingsdatoen kommer; brøkre- 
servebankmanden kan aldrig betale mere end en brøkdel af sine ude- 
stående forpligtelser. 


I næste kapitel kigger vi på forskellige former for statslig interven- 
tion i det monetære system — de fleste af dem er ikke designet til at 
undertrykke bedragerisk udstedelse, men tværtimod at fjerne disse og 
andre naturlige begrænsninger af inflation. 


13. 
Opsummering 

Hvad har vi lært om penge i et frit samfund? Vi har lært, at alle 
penge er opstået, og må opstå, som en brugbar handelsvare, der er 
valgt af det frie marked som udvekslingsmidde 1. Pengeenhedener blot 
en vægtenhed af den monetære handelsvare — sædvanligvis et metal 
som guld eller sølv. I et frit marked vil handelsvarerne, der bliver valgt 
som penge, og deres form, være resultatet af frie individers frivillige 
beslutninger. Privat møntneri er derfor lige så legitimt og kan betale 
sig lige så meget som enhver anden forretningsaktivitet. ”Prisen” på 
penge er dens købekraft i form af alle andre goder i økonomien, og 
dette bliver fastlagt på baggrund af dets udbud og ethvert individs ef- 
terspørgsel på penge. Ethvert statsligt forsøg på at fastsætte prisen vil 

forstyrre tilfredsstillelsen af folks behov for penge. Hvis folk finder 
det mere belejligt at bruge mere end et metal som penge, da vil ud- 
vekslingsforholdet imellem dem blive bestemt på markedet af de rela- 
tive udbud og efterspørgsler, og det vil have en tendens til at være lig 
ratioen af deres respektive købekraft. Når der først er et stort nok ud- 
bud af et metal til at tillade, at markedet kan vælge det som penge, da 
vil ingen stigning i udbuddet forbedre dets monetære funktion. En 
stigning i pengemængden vil da blot fortynde hver pengeenheds effekt 
uden at gavne økonomien. En stigning i beholdningen af guld eller 
sølv vil dog tilfredsstille flere ikke-monetære behov (smykker, indu- 
striele funktioner, osv.), som metallet dækker, og det er derfor socialt 
gavnligt. Inflation (en stigning i pengesubstitutter, der ikke er dækket 
af en stigning i den reelle metalbeholdning) vil aldrig være socialt 
gavnligt, men blot gavne en gruppe mennesker på bekostning af en 
anden gruppe. Da inflation er en bedragerisk overtrædelse af ejen- 
domsretten, vil det ikke kunne finde sted på det frie marked. 


Kort sagt, frihed kan køre et monetært system lige så overlegent, 
som det kører resten af økonomien. I modsætning til mange skriben- 
ters holdning, så er der ikke noget særligt ved penge, der kræver udvi- 
det statslig diktering. Her vil frie mænd, også, bedst og mest effektivt 
tilfredsstille alle deres økonomiske behov. For penge som for alle an- 
dre af menneskets aktiviteter: ”frihed er ikke datteren, men moderen 
af orden.” 

HI. 
Statslig Indblanding i Penge 


1. 
Statens Omsætning 


STATEN, I MODSÆTNING TIL alle andre organisationer, gene- 
rerer ikke deres omsætning som betaling for sine services. Som kon- 
sekvens heraf står staten over for et økonomisk problem, der er ander- 
ledes end det, alle andre står over for. Private individer, der gerne vil 
købe flere goder og services af andre, er nødt til at producere og sælge 
mere af, hvad andre vil have. Stater behøver blot at finde en metode 
til at ekspropriere flere goder uden ejerens samtykke. 


I en bytteøkonomi kan offentligt ansatte kun ekspropriere ressour- 
cer på en måde: ved at beslaglægge goder i naturalier. I en pengeøko- 
nomi vil de finde det lettere at beslaglægge monetære aktiver og da 
bruge pengene til at købe goder og services til staten eller at bruge 

pengene som subsidier til favoriserede grupper. Denne form for be- 
slaglæggelse bliver kaldt beskatning.” 


Beskatning er dog upopulært og har ofte, i mindre moderne tider, 
ført til revolutioner. Imens fremkomsten af penge har været en velsig- 
nelse for menneskeheden, så har den også åbnet for en mere diskret 
måde for statslig ekspropriering af ressourcer. På det frie marked kan 
penge erhverves ved at producere og sælge goder og services, som folk 
ønsker, eller igennem minedrift (en forretning der, i det lange løb, ikke 
er mere profitabel end alle andre). Men hvis staten kan finde måder at 
forfalske penge på — at lave penge ud af den blå luft — så kan den hur- 
tigt producere sine egne penge uden at påtage sig byrden af at skulle 
sælge services eller drive miner. Denkan da listigt og næsten ubemær- 
ket ekspropriere ressourcer uden at opildne den fjendtlighed, som be- 
skatning skaber. Falskmøntneri kan endda skabe den lyksalige illusion 
af usammenlignelig velstand hos dens faktiske ofre. 


Falskmøntneri er tydeligvis blot et andet navn for inflation — at 
skabe nye ”penge,” der ikke er det sædvanlige guld eller sølv, og at 
lade begge fungere samtidigt. Og nu ser vi, hvorfor stater i sagens na- 
tur er inflationære: fordi inflation er et kraftfuldt og diskret middel for 
staten til at erhverve sig befolkningens ressourcer — en smertefri og 
meget farligere form for beskatning. 


18 Direkte beslaglæggelse af goder er derfor ikke på nuværende tidspunkt 
ligeså udbredt som eksproprieringaf penge. Tilfældeafførstnævnte finder 
stadig sted som behørig proces ved beslaglæggelseafland igennem ek- 
spropriationsretten, indkvarteringen af tropper i et besat land og især som 
tvungen konfiskeringafarbejdskraft (eksempelvis værnepligt, jurypligt, at 
tvinge virksomheder til atlaveskatterapporter og atindsamleogtilbage- 
holde skatter). 

2. 


Inflationens Økonomiske Effekter 

For at begribe inflationens økonomiske effekter lad os da først se 
på, hvad der sker, når en gruppe af falskmøntnere påbegynder deres 
arbejde. Forestil dig, at økonomien har et udbud af 10.000 unser guld, 
og falskmøntnere, der er så snedige, at de ikke kan opdages, pumper 
2.000 ekstra unser ind i økonomien. Hvad vil konsekvenserne være? 
For det første vil der være en klar gevinst for falskmøntnerne. De tager 
de nyskabte penge og bruger dem til at købe goder og services. Med 
ordene fra den berømte New Yorker-tegning, der viser en gruppe falsk- 
møntnere, der i sober fordybelse over deres håndværk siger: ”Detail- 
handlen får sig snart et nødvendigt boost.” Netop. Lokalt forbrug får 
et boost. De nye penge arbejder sig et skridt ad gangen igennem øko- 
nomien. I takt med at de nye penge spreder sig, byder de priserne opad 
— som vi har set, kan nye penge kun fortynde hver dollars effekt. Men 
denne fortynding tager tid og er derfor ujævn; i mellemtiden er der 
nogle mennesker, der drager fordel af den, og andre der taber på den. 
Kort sagt, har falskmøntnerne og den lokale detailhandel oplevet en 
stigning i deres indkomst, inden de oplever stigninger i priserne på de 
ting, de køber. Men på den anden side vil folk i udkanten af økono- 
mien, der endnu ikke har modtaget nogle af de nye penge, opleve at 
deres købspriser stiger, før deres indkomst gør. Detailhandlen i den 
anden ende af landet vil, eksempelvis, lide tab. De første modtagere af 
de nye penge tjener mest, men på bekostning af de sidste modtagere. 


Inflation medfører da ikke nogen generel social gevinst; derimod 
omfordeler det velstand til fordel for de førstkommende og på bekost- 
ning af efternølerne i væddeløbet. Og inflation er i virkeligheden et 
væddeløb, hvor man kæmper om at være den, der først får fat i de nye 
penge. De, der kommer sidst — de, der lider tab - bliver ofte kaldt 

”gruppen med faste indkomster.” Præster, lærere og lønmodtagere hal- 
ter notorisk efter andre grupper i kapløbet om at erhverve sig nye 
penge. De, der særligt lider, vil være de, der har fastsatte pengebeløb 
i deres kontrakter — kontrakter, der er blevet udformet inden den infla- 
tionære stigning i priser. Livsforsikrings- og livrentemodtagere, pen- 
sionister, udlejere med langsigtede lejeaftaler, obligationshavere og 
andre kreditorer, de der har kontanter — alle vil være hårdest ramt af 
inflationen. Det vil være dem, der bliver ”beskattet.” 1° 


Inflation har flere katastrofale effekter. Det forstyrrer vores økono- 
mis hjørnesten: forretningskalkulation. Da priser ikke ændrer sig ens- 
artet og ved samme hastighed, da bliver det meget svært for forret- 
ningslivet at separere den holdbare fra den transitive omsætning og at 
begribe forbrugernes sande efterspørgsel eller den sande omkostning 
af deres drift. Eksempelvis er det regnskabspraksis at indregne et ak- 
tivs ”udgift” som beløbet, virksomheden har betalt for det. Men hvis 
inflation forstyrrer, da vil udgiften til at erstatte aktivet, når det er ned- 
slidt, være langt større end det, der er bogført. Som et resultat deraf vil 
virksomhedens regnskab seriøst overdrive sin profit i mflationstider — 


19 Det er kommet på mode at håne de ”konservatives” bekymring om infla- 
tionens skadeligevirkning på ”enker og forældreløse børn.” Og alligevel er 
dette netop et af hovedproblemerne, som man vil stå over for. Er det vir- 
kelig”progressivt” atrøve enker og forældreløseog at bruge midlerne til at 
subsidierelandmænd og arbejdere i våbenindustrien? 

og den kan endda konsumere kapital, men antageligt hæve sine inve- 
steringer samtidigt.”?” Samtidigt vil aktiehavere og ejere af fast ejen- 
dom opnå kapitalgevinster i løbet af en inflationstid, der i virkelighe- 
den ikke er”gevinster.” Men de kan bruge dele af disse gevinster uden 
at indse, at de derigennem blot konsumerer deres oprindelige kapital. 


Ved at skabe illusoriske profitter og forstyrre økonomisk bereg- 
ning, vil inflation suspendere det frie markeds afstraffelse af de inef- 
fektive firmaer og belønning af de effektive firmaer. Næsten alle fir- 
maer vil tilsyneladende være i fremdrift. Den generelle opfattelse af at 
være i et ”sælgers marked” vil føre til et fald i kvaliteten af goder og 
services til forbrugerne, da forbrugerne ofte modstår prisstigninger 
mindre, når de opstår i form af en nedgradering af kvaliteten. ?! 


Kvaliteten af arbejde vil dale i en inflationstid af en mere diskret 
årsag: folk bliver mere betagede af ”bliv-hurtigt-rig”-numre antageligt 
i deres virkelighedsopfattelse af at være i en tid med evigt stigende 
priser og håner ofte en ærlig indsats. Inflation straffer også sparsom- 
melighed og tilskynder til gæld, da enhver sum, der skal tilbagebeta- 
les, vil have en dårligere købekraft end de penge, der oprindeligt mod- 
tages. Incitamentet er da til at låne og betale tilbage senere snarere end 


20 Denne fejl vilvære mest fremtrædende i virksomheder med det ældste 

udstyr og i de mest kapitaliserede brancher. Et uberettiget antal virksom- 

heder vil da flokkes ind i dissebrancher i løbetaf en inflationstid. For yder- 
ligere diskussioner angående denne regnskabfejl,se W.T. Baxter, ”The Ac- 

countant's Contribution to the Trade Cycle,” Economica (May 1955): s. 99- 
112. 

21 | disse dage hvor der er høj fokus på ”leveomkostnings -indekser,” er der 
et stærkt incitament til athæve priserne på en sådan måde, at ændringen 

ikke vil bliveafsløreti indekset. 

at spare op og låne ud. Inflation sænker da den generelle levestandard 
på dens vej til at skabe en glinsende atmosfære af ”vækst.” 


Heldigvis kan inflation ikke fortsætte for evigt. Med tiden vil folk 
vågne op og opdage denne form for beskatning; de vil vågne op til det 
fortsatte svind af deres dollars købekraft. 


I starten, når priserne stiger, vil folk sige: ”Jamen, dette er usæd- 
vanligt - resultatet af en eller anden krise. Jeg vil udskyde mine køb 
og vente, indtil priserne falder igen.” Dette er den almindelige hold- 
ning i inflationens første fase. Denne holdning mindsker prisstignin- 
gen og skjuler inflationen mere, da efterspørgslen på penge derigen- 
nem stiger. Men folk vil, i takt med at inflationen fortsætter, begynde 
at indse, at priserne vil fortsætte med at stige som et resultat af konti- 
nuerlig inflation. Nu vil folk sige: ”Jeg køber nu, selvom priserne er 
høje,” for hvis jeg venter, vil priserne stige endnu mere.” Som et re- 
sultat heraf vil efterspørgslen på penge nu falde, og priserne vil gå 
yderligere op i forhold til stigningen i pengemængden. Ved dette 
punkt bliver staten ofte anmodet om ”lindre manglen på penge” forår- 
saget af den accelererende prisstigning, og den skruer yderligere op 
for inflationen. Snart vil landet nå det stadie, der kaldes for et ”crack- 
up boom,” hvor folk siger: ”Jeg er nødt til at købe hvad som helst nu 
— jeg vil gøre alt for at slippe af med penge, der taber værdi i mine 
hænder.” Pengeudbuddet er på himmelflugt, efterspørgslen på penge 
styrtdykker, og priserne stiger astronomisk. Produktionen falder dra- 
stisk, da folk bruger mere og mere af deres tid på at finde på måder at 
komme af med deres penge. Det monetære system er brudt helt sam- 
men, og økonomien vender sig imod andre slags penge, hvis de er til- 
gængelige — andre metaller, udenlandsk valuta (hvis mflationen kun 
påvirker en nation) eller endda at vende tilbage til en bytteøkonomi. 
Det monetære system er brudt sammen på grund af inflationens på- 
virkning. 

Denne tilstand af hyperinflation er kendt igennem historien som 
ved den Franske Revolutions assignats,den Amerikanske Revolutions 
Continentals og særligt den tyske krise i 1923 og den kinesiske og 
andre valutaer efter Anden Verdenskrig. ?”? 


En afsluttende anklage imod inflation er, at når nytrykte penges 
første funktion er at blive lånt ud til erhvervslivet, så forårsager infla- 
tion den frygtede ”konjunkturcyklus.” Denne tavse, men dødbrin- 
gende, proces, der ikke opdages i flere generationer, fungerer på føl- 
gende måde: nye penge bliver udstedt af banksystemet under statens 
ledelse og lånt ud til erhvervslivet. For forretningsmændene virker de 
nye midler som legitime investeringer, men disse midler stammer 
ikke, i modsætning til investeringer i det frie marked, fra frivillig op- 
sparing. De nye penge bliver investeret af forretningsmænd i diverse 
projekter og bliver betalt til arbejdere og andre produktionsfaktorer i 
form af højere lønninger og priser. I takt med at de nye penge baner 
sig vej igennem hele økonomien, har befolkningen en tendens til at 
genetablere deres tidligere, frivilige forbrugs-/opsparingsforhold. 
Kort sagt, hvis folk ønsker at opspare og investere omkring 20 procent 
af deres indkomst og forbruge resten, så vil de nye bankpenge udlånt 
til erhvervslivet i første omgang få opsparingsdelen til at se større ud. 
Når de nye penge siver ned til befolkningen, så genetableres det tidli- 
gere 20/80-forhold, og mange investeringer viser sig nu at være uøko- 
nomiske. Afviklingen af det inflationære booms uøkonomiske inve- 
steringer kendetegner konjunkturcyklussens depressionsfase.”” 


22 Angående det tyske eksempel, se Constantino Bresciani-Turroni, The 
Economics of Inflation (London: George Allen and Unwin, 1937). 

23 For en mere dybdegående diskussion, se Murray N. Rothbard, America's 
Great Depression (Princeton, N.J.: D. Van Nostrand, 1963), Partl. 


Hvad Har Staten Gjort Ved Vores Penge? 50 


3. 


Tvangsmonopol på Møntneri 

Før staten kan bruge falskmøntneri til at øge sin omsætning, så er 
der først mange, store skridt, den er nødt til at tage væk fra det frie 
marked. Staten kan ikke blot invadere et velfungerende frit marked og 
trykke sine egne penge. Få mennesker ville tage imod statens penge, 
hvis den gjorde det fra den ene dag til den anden. Selv i moderne tider 
har mange mennesker i ”bagvendte lande” blot afvist at tage imod pa- 
pirpenge og insisteret på udelukkende at handle i guld. Statslig ind- 
trængen må derfor foregå gradvist og mere listigt. 


Indtil for et par få århundreder siden var deringen banker, og derfor 
kunne staten ikke, som i dag, bruge bankmaskineriet til at skabe mas- 
siv inflation. Hvad kunne den gøre, når det kun var guld og sølv, der 
cirkulerede? 


Det første skridt, som enhver større stat tog, var at påberåbe sig 
absolut monopol på møntneri. Det var det uundværlige middel til at få 
kontrol over møntudbuddet. Kongen eller lordens billede blev stem- 
plet på mønter, og myten, om at møntneri var en kongelig eller ridder- 
lig særrettighed, blev spredt. Møntmonopolet gjorde staten i stand til 
at udbyde mønter med hvilken som helst pålydende værdi, som staten, 
og ikke befolkningen, ønskede. Som et resultat heraf blev diversiteten 
af mønter på markedet tvunget ned. Derudover kunne møntneren nu 
kræve en høj pris - en pris højere end omkostningerne (”seigniorage”), 
en pris der netop dækkede omkostningerne eller udbyde mønterne 
uden modregning. Seigniorage var en monopolpris, og det pålagde en 
særlig byrde på omdannelsen fra klump til mønt; gratis møntneri over- 
stimulerede derimod produktionen af mønter fra klumper, og tvang 
den almindelige skatteyder til at betale for andres møntneriservice. 

Efter at have tilegnet sig monopolet på møntneri, fremmede staten 
brugen af navnet på møntenheden, og den gjorde sit bedste for at ad- 
skille navnet fra dens oprindelige base i møntens underliggende vægt. 
Det var også et yderst vigtigt skridt, da det frigjorde den enkelte stat 
fra at skulle holde sig til verdensmarkedets almindelige pengeenhed. I 
stedet for at bruge gran eller gram guld eller sølv, så udviklede hver 
stat sit eget nationale navn med monetær patriotisme som det antagne 
formål: dollars, mark, francs og lignende. Udviklingen muliggjorde 
det mest fremtrædende middel til statslig møntforfalskning: værdifor- 
ringelse. 


4. 


Værdiforringelse 

Værdiforringelse var statens måde at forfalske de selvsamme møn- 
ter, som den havde bandlyst private firmaer fra at lave med begrundel- 
sen om, at den ville have et stærkt forsvar af den monetære standard. 
Nogle gange begik staten simpelt bedrageri ved i hemmelighed at for- 
tynde guld med et legeringsmiddel og derved producere mønter, der 
ikke levede op til deres pålydende vægt. Mere karakteristisk, så smel- 
tede og genmøntede møntneren alle rigets mønter, og gav befolknin- 
gen det samme antal ” pund” eller ”mark” tilbage, men med en lavere 
vægt. De overskydende unser guld eller sølv gik til kongen og blev 
brugt til at betale hans udgifter. På den måde jonglerede og omdefine- 
rede staten kontinuerligt den selvsamme møntfod, som den havde lo- 
vet at beskytte. Overskuddet ved værdiforringelsen blev af myndighe - 
derne hånligt udråbt som værende en ”møntningsgevinst.” 


Hurtig og betydelig værdiforringelse var et af Middelalderens ken- 
detegn i næsten alle europæiske lande. I år 1200 blev den franske livre 
tournois defineret som 98 gram rent sølv; ved 1600-tallet stod den kun 
for 11 gram. Et slående tilfælde er dinaren — Saracenernes penge i 

Spanien. Dinaren bestod oprindeligt af 65 gran guld, da den først blev 
møntet ved slutningen af det syvende århundrede. Saracenerne var be- 
mærkelsesværdigt pålidelige i monetære anliggender, og i midten af 
det tolvte århundrede bestod dinaren stadig af 60 gran guld. På det 
tidspunkt erobrede de kristne konger Spanien, og i begyndelsen af det 
trettende århundrede var Dinaren (nu kaldet maravedi) reduceret til 
14 gran guld. Snart blev guldmønten for let til atcirkulere, og den blev 
omdannet til en sølvmønt, der vejede 26 gran. Dennes værdi blev også 
forringet, og i midten af det femtende århundrede bestod en maravedi 
kun af 1,5 gran sølv og var igen for lille til at cirkulere.” 


5. 


Greshams Lov og Møntsystemer 
A. Bimetallisme 


Staten indfører i udpræget grad priskontroller for at aflede befolk- 
ningens opmærksomhed fra statslig inflation til de dårligdomme, der 
angiveligt er et resultat af det frie marked. Som vi har set, så er 
”Greshams Lov” — at en kunstigt overvurderet pengeenhed vil for- 
trænge en kunstigt undervurderet pengeenhed fra cirkulationen — et 
eksempel på de generelle konsekvenser af priskontrol. Staten sætter 
de facto en maksimumpris på en type penge udtrykt i den anden. En 
maksimumpris forårsager en mangel — forsvinder i forbindelse med 
hamstring eller igennem eksport — af valutaen, der er udsat for maksi- 
mumprisen (kunstigt undervurderet) og fører til, at den i cirkulationen 
bliver erstattet af den overvurderede pengeenhed. 


Vi har set, hvordan dette fungerer i tilfældet med nye versus brugte 


mønter - et af de tidligste eksempler på Greshams Lov. Ved at ændre 


24 Angående værdiforringelse se Elgin Groseclose, Money and Man (New 
York: Frederick Ungar, 1961),s. 57-76. 

betydningen af penge fra vægt til blot at være et tal og at standardisere 
den pålydende værdi for sin egen frem for befolkningens skyld, så 
kaldte stater nye og brugte mønter ved det samme navn, selvom de var 
af forskellig vægt. Som et resultat heraf hamstrede eller eksporterede 
folk de nye mønter med den fulde vægt og benyttede de brugte mønter 
i cirkulation, mens staterne forbandede ”spekulanter,” udlændinge el- 
ler det frie marked for en situation, som staten selv havde skabt. 


Et særligt betydningsfuldt tilfælde af Greshams Lov var det man- 
geårige problem med ”standarden.” Vi så, at det frie marked etable- 
rede ”parallelle standarder” af guld og sølv, som frit fluktuerede i for- 
hold til hinanden og i sammenhæng med udbud og efterspørgseli mar- 
kedet. Men staten besluttede sig for, at den ville hjælpe markedet ved 
at skride ind og ”simplificere” forholdene. Alting ville være meget 
mere gennemskueligt, tænkte den, hvis guld og sølv blev fastsat ved 
et specifikt udvekslingsforhold, eksempelvis tyve unser sølv for en 
unse guld! Da vil begge pengeenheder altid kunne cirkulere ved etfast 
udvekslingsforhold — og, langt vigtigere, staten kunne endelig slippe 
af med belastningen at skulle behandle penge i vægt i stedet for blot 
et tal. Lad os forestille os en enhed, en ”rur,” defineret af ruritanere 
som værende 1/20 af en unse guld. Vi har set, hvor vitalt det er for 
staten at få befolkningen til at opfatte en ”rur” som en abstrakt enhed 
i sin egen ret, der kun er løst forbundet til guld. Hvilken bedre måde 
at gøre dette på end at fastsætte et udvekslingsforhold imellem guld 
og sølv? Da vil en”rur” ikke blot være 1/20 unse guld, men også en 
unse sølv. Den præcise betydning af ordet ”rur” — en betegnelse for 
guldvægt — er nu gået tabt, og folk begynder at tænke på en ”rur” som 
noget håndgribeligt i sin egenret, som på en eller anden måde er blevet 
fastsat af staten, for gode og effektive formål, til at være lig specifikke 
vægte af både guld og sølv. 

Nu ser vi vigtigheden af at afholde sig fra patriotiske eller nationale 
navne for unser eller gran af guld. Når først sådan en betegnelse er- 
statter de verdensanerkendte vægtenheder, da bliver det meget lettere 
for stater at manipulere pengeenheden og give den sit eget liv. Det 
fastsatte udvekslingsforhold imellem guld og sølv, kendt som bime- 
tallisme, fuldender denne opgave meget udførligt. Det simplificerede 
dog ikke nationens valuta, som var dets anden funktion. Endnu engang 
kom Greshams Lov i spil. Staten sætter sædvanligvis det bimetalliske 
udvekslingsforhold (eksempelvis 1/20) ved den aktuelle rate på det 
frie marked. Menmarkedsraten, ligesom alle andre priser på markedet, 
ændrer sig uundgåeligt over tid, i takt med at forholdene imellem ud- 
bud og efterspørgsel ændrer sig. I takt med, at ændringerne sker, vil 
det fastsatte bimetalliske udvekslingsforhold uundgåeligt blive foræl- 
det. Ændringer vil gøre enten guld eller sølv overvurderet. Guld vil da 
forsvinde ind i kontantbeholdninger, sorte markeder eller eksport, når 
sølv flyder ind fra udlandet og ud af kontantbeholdninger for at blive 
den eneste cirkulerende valuta i Ruritanien. I århundreder har alle 
lande bøvlet med de katastrofale effekter af pludselig at ændre på me- 
talliske valutaer. Først ville sølv flyde ind og guld forsvinde; da, i takt 
med at de relative udvekslingsforhold på markedet ændrede sig, ville 
guld flyde ind og sølv forsvinde.” 


Langt om længe, efter århundreder med bimetalliske forstyrrelser, 
valgte staterne et metal som møntfoden: primært guld. Sølv blev ned- 
graderet til ”småpenge-status,” de mindre møntstørrelser, men ikke 
ved den komplette vægt. (Møntningen af småpenge var også monopo- 
liseret af staten, og da den ikke var 100 procent støttet af guld, var den 


25 Mange værdiforringelser var faktisk skjultved, at staten påstod, at de 
blot bragte det officielle udvekslingsforhold imellem guld og sølv tættere 
på markedets udvekslingsforhold imellemde to. 


55 Murray N. Rothbard 


et middel til at udvide pengeudbuddet.) Udryddelsen af sølv som 
penge skadede i særdeleshed mange mennesker, der foretrak at bruge 
sølv til diverse transaktioner. Der var en sandhed i bimetallisterne s 
kampråb om, at en ”forbrydelse imod sølv” var blevet begået; men 
forbrydelsen var i virkeligheden den oprindelige indførsel af bimetal 
lisme på bekostning af parallele standarder. Bimetallisme skabte en 
uløselig svær situation, som staten enten kunne vælge at løse ved at gå 
tilbage til fuldstændig monetær frihed (parallelstandarden) eller ved at 
vælge en af de to metaller som penge (en guld- eller sølvfod). Fuld- 
stændig monetær frihed blev, efter al den tid, betragtet som værende 
absurd og ekstremt idealistisk; og derfor blev guldfoden i vid udstræk- 
ning valgt. 


B. Lovligt Betalingsmiddel 


Hvordan var staten i stand til at gennemtvinge sin priskontrol på 
monetære udvekslingsforhold? Ved at anvende love til at bestemme, 
hvad der var et lovligt betalingsmiddel. Penge bliver brugt som beta- 
ling af fortidens gæld og til nutidens ”kontant-transaktioner.” Når nu 
navnet på landets valuta var fremtrædende i regnskab frem for valuta- 
ens faktiske vægt, så begyndte kontrakter at love betaling i specifikke 
”pengebeløb.” Love om lovlige betalingsmidler dikterede, hvad det 
kunne være. Da kun det oprindelige guld og sølv var betegnet som 
”lovlige betalingsmidler,” anså befolkningen det som harmløst, men 
de burde have indset, at en farlig præcedens var blevet sat for statens 
kontrol over penge. Hvis staten holder sig til de oprindelige penge, så 
er love om lovlige betalingsmidler overflødige og unødvendige.”? På 


26 Lord Farrer, Studies in Currency 1898 (London: Macmillan, 1898), s.43, 

den anden side kan staten udråbe en valuta af en lavere kvalitet til at 
være side om side med den oprindelige valuta. Altså kan staten vælge 
at udråbe brugte mønter som værende lige så gode som nye ved beta- 
ling af gæld, eller at guld og sølv erlig hinanden i det fastsatte udveks- 
lingsforhold. Love om lovlige betalingsmidler vil da bringe Greshams 
Lov i spil. 


Når love om lovlige betalingsmidler stadfæster en overvurderet 
pengeenhed, da har de også en anden effekt; de favoriserer låntagere 
på bekostning af långivere. Det skyldes, at det da vil være tilladt for 
låntagere at betale deres gæld tilbage i penge af en dårligere kvalitet, 
end hvad de har lånt, og kreditorer bliver da svindlet for de penge, de 
retmæssigt har til gode. Denne konfiskering af långiveres ejendom be- 
gunstiger dog kun låntagere med et eksisterende udestående; fremti- 
dige låntagere vil blive bebyrdet med knapheden på lån, som bliver 
genereret af långivernes erindring om staten udplyndring af dem. 


The ordinarylawof contract does all thatis necessary 
without any law giving special functions to particular 
forms of currency. We have adopted a gold sovereign 
as our unit … If | promise to pay 100 sovereigns, it 
needs no special currency law of legal tender to say 
that I am bound to pay 100 sovereigns, and that, if re- 
quired to pay the 100 sovereigns, | cannot discharge 
my obligation by paying anything else. 


Angående loveom lovlige betalingsmidler se også Ludwig von Mises, Hu- 
man Action (New Haven, Conn.: Yale University Press, 1949), s. 432 og 444. 

6. 
Opsummering: Statslig Indblanding i Penge 


Dettvangsindførte møntningsmonopol og lovgivningen om lovlige 
betalingsmidler var slutstenene i staternes forsøg på at få kontrol over 
deres nationers penge. Ved at bolstre disse indgreb bevægede den en- 
kelte stat sig imod at stoppe cirkulationen afalle mønter, der blev møn- 
tet af rivaliserende stater.” I hvert land ville kun herskerens mønt nu 
kunne bruges, og imellem landene blev ustemplede guld- og sølv- 
klumper benyttet i udveksling. Dette adskilte båndene imellem diverse 
dele af verdensmarkedet yderligere, skabte yderligere afstandimellem 
dem og forstyrrede den internationale arbejdsdeling. Alligevel efterlod 
”hårde penge” meget lidt rum til statslig inflation. Der var grænser for 
den værdiforringelse, som staten kunne skabe, og det faktum, at alle 
lande benyttede guld og sølv, placerede definitive stopklodser på kon- 
trollen, som hver stat havde over sit eget territorium. Herskerne blev 
stadig holdt i skak af internationale, metalliske penge. Statslig kontrol 
over penge kunne kun blive absolut, og statens forfalskning uberørt, 
da pengesubstitutter blev fremherskende i de seneste århundreder. Til- 
blivelsen af papirpenge og bankindeståender, en økonomisk velsig- 
nelse under en komplet guld- eller sølvfod, skabte åbningen til statens 
kontrol over penge og dermed hele det økonomiske system. 


T. 
At Give Bankerne Tilladelse til at Afvise Betaling 


Den moderne økonomi med dens udbredte brug af banker og pen- 
gesubstitutter giver staten den gyldne mulighed for at stadfæste sin 


27 Brugen af udenlandskemønter var fremtrædende i Middelalderen og i 
USA indtil midten af det nittende århundrede. 

kontrol over pengeudbuddet og at tillade inflation efter behov. Vi har 
i del 12 (Pengelagre, side 34) set, at der er tre store begrænsninger i 
forhold til hver banks mulighed for at øge pengemængden i et ”frit 
banksystem:” (1) omfanget af den enkelte banks klientel; (2) omfanget 
af klientellet i hele banksystemet, dvs., i hvilket omfang folk bruger 
pengesubstitutter; og (3) kundernes tillid til deres banker. Desto smal- 
lere et klientel den enkelte bank har, eller der er i banksystemet som 
helhed, eller desto mindre stabil, tilliden er til bankerne, desto stren- 
gere vil begrænsningerne være på inflation i økonomien. Statens afgi- 
velse af privilegier til banksystemet og kontrol af samme har suspen- 
deret disse begrænsninger. 


Alle disse begrænsninger hviler, naturligvis, på en fundamental 
forpligtelse: bankernes pligt til at udbetale deres svorne forpligtelser 
ved efterspørgsel. Vi har set, at mgen brøkreservebank kan imøde- 
komme alle sine forpligtelser; og vi har også set, at dette er chancen, 
som alle banker tager. Men det er, selvfølgelig, kritisk for ethvert sy- 
stem baseret på privat ejendomsret, at kontraktlige forpligtelser bliver 
opfyldt. Den mest hårdføre måde for staten at skabe inflation på er da 
at tilade bankerne det særlige privilegum at kunne afvise at betale 
deres forpligtelser, men alligevel fortsætte deres forretning. Mens alle 
andre skulle betale deres gæld eller gå konkurs, så har bankerne lov til 
at afvise at betale ved indløsning af deres kvitteringer, men samtidig 
at tvinge sine egne debitorer til at betale, når deres lån når betalings- 
dato. Den normale betegnelse for dette er ”suspendering af speciesbe- 
taling.” En mere passende betegnelse vile være ”tilladelse til at 
stjæle,” for hvad kan vi ellers kalde en statslig tilladelse til at kunne 
fortsætte sin forretning uden at opfylde sine kontraktlige forpligtelser? 


I USA blev massesuspendering af speciesbetalinger nærmest en 
tradition, når bankerne var i problemer. Det startede med krigen i år 
1812. De fleste af landets banker var lokaliseret i New England, en del 

af landet, der ikke var sympatisk over for USA's indtræden i krigen. 
Disse banker afviste at låne penge ud til krigsformål, og regeringen 
lånte penge af nye banker i de andre stater. Disse banker udstedte nye 
papirpenge for at kunne lave lånene. Inflationen var så høj, at fore- 
spørgslerne på at kunne få indløst sine sedler flød ind i de nye banker, 
særligt fra de konservative, ikke-ekspansive banker i New England, 
hvor regeringen brugte de fleste af sine penge på krigsudstyr. Som et 
resultat heraf var der ”massesuspendering” i 1814, som varede i mere 
end to år (indtil et godt stykke tid efter krigen var slut); i løbet af den 
tid skød der nye banker op, der udstedte sedler uden at skulle være i 
stand til at indløse dem til guld eller sølv. 


Denne suspendering dannede præcedens for efterfølgende økono- 
miske kriser; 1819, 1837, 1857, osv. Som et resultat af denne tradition, 
indså bankerne, at de ikke behøvede at frygte konkurs efter en infla- 
tion, og dette stimulerede inflation og ”wildcat banking.” De skriben- 
ter, der peger på det nittende århundredes USA som et forfærdende 
eksempel på ”fri bankvirksomhed,” indser ikke betydeligheden af 
denne åbenlyse pligtforsømmelse fra regeringens side i hver eneste fi- 
nansielle krise. 


Regeringen og bankerne overbeviste befolkningen om retfærdig- 
heden i deres handlinger. Faktisk blev enhver, der forsøgte at få sine 
penge ud i løbet af krisen, betragtet som ”upatriotisk” og en, der øde- 
lagde det for sine landsmænd, mens bankerne ofte blev rost for patri- 
otisk at redde samfundet i problematiske tider. Mange mennesker var 
dog bitre over hele forestilingen, og ud af denne følelse voksede den 

berømte ”hårde penge” Jacksoniske bevægelse, der blomstrede før 
Borgerkrigen.” 


På trods af dets brug i USA fik sådanne periodiske privilegier ikke 
hold som en generel politik i den moderne verden. Det var et råt in- 
strument, for sporadisk (det kunne ikke blive permanent, da få men- 
nesker ville bruge banker, der aldrig betalte tilbage på deres forplig- 
telser), og, mest betydningsfuldt, gav det ikke nogen statslig kontrol 
over banksystemet. Hvad staterne vil have, når det kommer til stykket, 
er ikke blot inflation, men inflation, der er fuldstændig kontrolleret og 
styret af dem selv. Der må ikke være nogle banker, der kører showet. 
Og derfor blev et langt mere diskret, mere smidigt og mere permanent 
værktøj udviklet og solgt til befolkningen som et adelsmærke for selve 
civilisationen: Centralbanken. 


28 Se Horace White, Money and Banking, 4. udgave (Boston: Ginn, 1911), s. 
322-327. 

8. 
Centralbanksystemet: At Fjerne Begrænsningerne på 
Inflation 

Centralbanker bliver nu sat i samme bås som moderne VVS og 
gode veje: enhver økonomi, der ikke har det, bliver kaldt ”bagvendt,” 
”primitiv” eller håbløst langt bagud. USA's overgang til ”the Federal 
Reserve System,” USA's centralbank, i 1913 blev modtaget som en 
løsning, der endelig fik USA til at rangere sammen med de andre ”ud- 
viklede” lande. 


Centralbanker ejes på papiret ofte af private individer (eller, som i 
USA, af private banker), men de bliver altid styret af tjenestemænd, 
der er udpeget af regeringen, og fungerer som statens arme. Der, hvor 
de er privatejede, som den oprindelige ”Bank of England” eller ”the 
Second Bank of the United States” bliver deres profit et resultat af 
statens sædvanlige behov for inflation. 


En centralbank opnår sin styrende position fra dens statsgivne mo- 
nopolpå atudstede pengesedler. Dette er ofte den ubesungne nøgle til 
den magt. Private banker er uden undtagelse bandlyst fra at udstede 
pengesedler, og privilegiet er reserveret til centralbanken. De private 
banker kan kun godkende bankindeståender. Hvis deres kunder no- 
gensinde ønsker at skifte fra indeståender til sedler, så må bankerne 
derfor gå til centralbanken for at få fati sedlerne. Derfor går central- 
banken under betegnelsen ”bankernes bank.” Det er bankernes bank, 
fordi bankerne er tvunget til at gøre forretning med den. Som et resul- 
tat heraf kunne bankindeståender ikke bare indløses til guld, men også 
til centralbank-sedler. Og disse nye sedler var ikke bare almindelige 
banksedler. De var beviser på centralbankens forpligtelser — en insti- 
tution, der havde den majestætiske aura fra selve staten. Staten udpe- 

ger, når det kommer til stykket, centralbankens embedsmænd og ko- 
ordinerer dens politik med anden statslig politik. Den modtager sed- 
lerne via skatter og erklærer, at de er lovlige betalingsmidler. 


Som et resultat af disse titag blev alle banker i landet en del af 
centralbankens klientel.”” Guld flød ind i centralbanken fra private 
banker og i bytte fik befolkningen centralbank-sedler og nedlæggelsen 
af guldmønter. Guldmønter blev hånet af den ”offentlige” holdning 
som værende besværlig, gammeldags, ineffektiv — en gammel ”fetich” 
der måske var anvendelig som fyld i børns julesokker, men så heller 
ikke mere. Meget mere sikkert, mere belejligt og mere effektivt er gul- 
det, når det hviler som klumper i centralbankens store bankbokse! Ba- 
det i denne slags propaganda og påvirket af belejligheden og den stats- 
lige støtte af sedlerne, begyndte befolkningen i større og større grad at 
stoppe med at bruge guldmønter i hverdagen. Uvægerligt flød guldet 
ind i centralbanken, hvor det, nu centraliseret, åbnede for et langt 
større omfang af inflation af pengesubstitutter. 


I USA tvinger centralbankslovgivningen bankerne til at have en 
minimumsreservebeholdning i forhold til indeståender, og disse reser- 
ver skal, siden 1917, bestå af indeståender hos centralbanken. Guld 
kunne ikke længere være en lovlig del af bankens reserver; det skulle 
indsættes i centralbanken. 


Hele denne proces fik befolkningen til at droppe guldvanen og pla- 
cerede befolkningens guld i den aldrig-for-nænsomme stats varetægt 
— hvor det næsten smertefrit kunne konfiskeres. Udenlandshandlende 


29 | USA er bankerne tvunget ved lovtil at være en del the Federal Reserve 
System og at have konti hos Federal Reserve Banks. (De ”statsbanker,” der 
ikke er medlemmer afthe Federal Reserve System, har deres reserver hos 
medlemsbankerne.) 

brugte stadig klumper af guld til deres større transaktioner, men de 
udgjorde en ubetydelig andel af den stemmende population. 


En af årsagerne, til at befolkningen kunne lokkes væk fra guld og 
over til pengesedler, var den store tillid alle havde til centralbanken. 
Centralbanken, der besidder næsten alt det eksisterende guld og er 
støttet af statens magt og prestige, kan da umuligt gå konkurs! Og det 
er da sandt, at ingen centralbank i historien indtil nu, nogensinde er 
gået under. Men hvorfor ikke? På grund af den nogle gange uskrevne, 
men meget klare regel, at den ikke kunne få lov til at gå under! Hvis 
stater nogle gange tillod, at private banker suspenderede betalinger, 
hvor meget mere ville de så ikke tillade, at centralbanken — deres eget 
organ — suspenderer betalinger, når den er i problemer! Præcedensen 
blev sat i centralbankernes historie, da England tillod Bank of England 
at suspendere betalinger i slutningen af det attende århundrede og til- 
lod suspenderingen at vare mere end 20 år. 


Centralbanken blev da udstyret med befolkningens næsten ube- 
grænsede tillid. På dette tidspunkt kunne befolkningen ikke se, at cen- 
tralbanken fik lov til at forfalske efter lyst og alligevel være immun 
over for sine forpligtelser, hvis der skulle blive stillet spørgsmålstegn 
ved dens reelle hensigter. Befolkningen kom til at opfatte centralban- 
ken som blot en stor national bank, der tjente befolkningen, og som 
var beskyttet imod konkurs ved de facto at være en del af staten. 


Centralbanken fortsatte med at øge befolkningens tillid til de pri- 
vate banker. Dette var en sværere opgave. Centralbanken lod det være 
kendt, at den altid ville fungere som bankernes sidste udvej, hvis de 
skulle mangle likviditet — dvs., at centralbanken ville være klar til at 
låne penge til enhver bank, der var i problemer, særligt når banker blev 
opfordret til at imødekomme deres forpligtelser. 

Staterne fortsatte med at støtte bankerne ved at afskrække bank 
runs på bankerne (dvs., situationer hvor mange kunder mistænker be- 
drageri og beder om at få deres ejendom tilbage). Nogle gange ville de 
tillade bankerne at suspendere betalinger, som i den tvungne ”bankfe- 
rie” i år 1933. Love blev vedtaget, der forbød offentlig opfordring til 
bank runs på banker, som da staten lavede kampagner imod ”selviske” 
og ”upatriotiske” ”guldhamstrere” i forbindelse med den amerikanske 
depression i år 1929. USA løste langt om længe sit irriterende problem 
med banker, der gik konkurs, da de vedtog den føderale indskudsfor- 
sikringsordning i år 1933. Virksomheden bag den føderale indskuds- 
forsikringsordning har kun en ubetydelig proportion af ”reserve” for 
de bankindeståender, som den ”forsikrer.” Men befolkningen er under 
opfattelsen (og den opfattelse kan meget vel være korrekt), at staten 
vil være klar til at trykke nok penge til at kunne indløse alle de forsik- 
rede indeståender. Som et resultat heraf har staten formået at overføre 
den brede tillid, befolkningen har til den, til hele banksystemet og til 
centralbanken. 


Vi har set at ved at oprette en centralbank, så har staten, hvis ikke 
fjernet, da i høj grad lempet to af de tre primære begrænsninger på 
inflation skabt igennem banksystemet. Hvad med den tredje begræns- 
ning: udfordringen med omfanget af hver banks klientel? Fjernelsen 
af denne begrænsning er en af de primære årsager til centralbankens 
eksistens. I et system med fri bankvirksomhed ville enhver banks in- 
flation snart føre til forespørgsler om indfrielse fra andre banker, da 
klientellet af hver enkelt bank er begrænset. Men centralbanken kan 
ved at pumpe reserver ind i alle banker sikre, at de alle kan udvide 
samtidigt, så der ikke er noget indfrielsesproblem imellem bankerne, 
og hver bank finder ud af, at deres klientel i virkeligheden er hele lan- 
det. Kort sagt, så er begrænsningen på bankudvidelser umåleligt udvi- 

det fra hver banks klientel til hele banksystemets klientel. Dette bety- 
der selvfølgelig også, at ingen bank kan udvide mere, end centralban- 
ken ønsker. Dermed har staten endelig opnået magten til at kontrollere 
og dirigere inflationen i banksystemet. 


I tillæg til at fjerne begrænsningerne på inflation så har etablerin- 
gen af en centralbank en direkte inflationær virkning. Før centralban- 
ken blev oprettet, havde bankerne deres reserver i guld; nu flyder gul- 
det ind i centralbanken i bytte for indeståender hos centralbanken, som 
nu bliver reserver for de kommercielle banker. Men centralbanken har 
selv kun en brøkdel guldreserve til at dække sine egne forpligtelser ! 
Derfor er selve handlingen af at etablere en centralbank med til at mul- 
tiplicere potentialet for inflation i landet.>? 


9. 
Centralbanksystemet: At Dirigere Inflationen 


Præcist hvordan bærer centralbanken sig ad med at regulere de pri- 
vate banker? Ved at kontrollere bankernes ”reserver” — deres indestå- 
ende i centralbanken. Banker har en tendens til at holde en specifik 
mængde reserver i forhold til deres totale indlånsforpligtelser, og i 
USA er statens kontrol blevet gjort lettere ved at pålægge bankerne en 
minimumsprocentdel af reserver. Centralbanken kan da stimulere in- 
flation ved at hælde reserver ind i banksystemet og ved at sænke den 
lovmæssige minimumsprocent og dermed tillade en kreditudvidelse 


30 Etableringen afcentralbanken øgede på denne måde banksystemets ud- 
videlsesmuligheder trefoldigti USA. Centralbanksystemet reducerede også 
det gennemsnitlige krav om at have 21 procent i reserver i år 1913 til at 
have 10 procent i år 1917 og fordoblede dermed inflations potentialet — 
sammenlagt gav det mulighed for atskabeinflationsvarendetil seks gange 
pengemængden. Se Chester A. Phillips, T.F. McManus og R.W. Nelson, 
Banking and the Business Cycle (New York: Macmillan, 1937),s.23. 

på nationalt plan. Hvis bankerne har en ratio imellem reserver og in- 
deståender på 1:10, da vil ”overskydende reserver” (over den krævede 
reserveprocent) svarende til 10 millioner dollars tillade og tilskynde 
bankinflation svarende til 100 millioner dollars. Eftersom banker pro- 
fiterer ved kreditudvidelse, og staten har gjort det næsten umuligt for 
dem at gå konkurs, så vil de normalt forsøge at låne ud til deres tilladte 
maksimum. 


Centralbanken føjer til mængden af bankreserver ved at købe akti- 
ver i markedet. Hvad sker der, eksempelvis, hvis en centralbank køber 
et aktiv (hvilket som helst aktiv) fra Hr. Jensen, der er 1.000 dollars 
værd? Centralbanken skriver en check til Hr. Jensen på 1.000 dollars 
for at betale for aktivet. Centralbanken har ikke individuelle konti, så 
Hr. Jensen tager checken og sætter den ind i sm bank. Jensens bank 
krediterer ham med etindskudsbevis svarende til 1.000 dollars og sen- 
der checken til centralbanken, som da skal kreditere bankens reserve 
yderligere 1.000 dollars. Disse 1.000 dollars i reserve tillader flere ud- 
videlser af bankens udlån, særligt hvis yderligere reserver flyder ud i 
mange banker på tværs af landet. 


Hvis centralbanken køber et aktiv direkte fra banken, så er resulta- 
tet endnu mere klart: banken føjer til sme reserver, og der bliver dannet 
grundlag for yderligere kreditudvidelse. 


Favoritaktivet i forhold til centralbankens opkøb har uden tvivl væ- 
ret i form af statsobligationer. På denne måde sikrer staten et marked 
for sine egne obligationer. Staten kan med lethed øge pengeudbuddet 
ved at udstede nye obligationer og så bede centralbanken om at købe 
dem. Centralbanken påtager sig ofte opgaven at holde markedsprisen 
på statsobligationer på et specifikt niveau, hvilket forårsager et flow 
af værdipapirer ind i centralbanken og, som konsekvens heraf, vedhol- 
dende inflation. 

Ud over at købe aktiver, så kan centralbanken også skabe nye bank- 
reserver på en anden måde: ved at låne dem ud. Prisen, som central- 
banken tager for denne service, kaldes diskontoen. Deter klart, at lånte 
reserver ikke er lige så tilfredsstillende for bankerne, som ejede reser- 
ver, da der nu vil være pres på for tilbagebetaling. Ændringer i diskon- 
toen får en hel del opmærksomhed, men de er tydeligvis af mindre 
betydning sammenlignet med ændringer i mængden af bankreserver 
og den krævede minimumsprocent. 


Når centralbanken sælger aktiver til bankerne eller befolkningen, 
så sænker den bankreserven og sætter pres på for indsnævring af kredit 
og deflation (en sænkning af pengemængden). Vi har dog set, at stater 
overvejende er inflationære; historisk set har deflationære tiltag været 
ubetydelige og sporadiske. En ting glemmes ofte: deflation kan kun 
finde sted efter en mflation; kun pseudokvitteringer kan blive trukket 
tilbage og likvideret — det kan guldmønter ikke. 


10. 
At Droppe Guldfoden 


Etableringen af centralbanken fjerner begrænsningerne på udvidel- 
sen af bankkredit og starter inflationsmotoren. Det fjerner dog ikke 
alle begrænsninger. Der er stadig problemet med selve centralbanken. 
Det kan tænkes, at borgerne laver et stormløb på centralbanken, men 
dette er højest usandsynligt. En større trusseler tabet af guld til uden- 
landske nationer. Ligesom en banks udvidelse fører til tab af guld til 
en anden, ikke-ekspanderende bank, da vil monetær ekspansion i et 
land også føre til et tab af guld til borgerne i andre lande. Lande, der 
ekspanderer hurtigere, er i fare for guldtab og anmodninger om at ind- 
fri sme forpligtelser i guld. Dette var det klassiske, cykliske mønster i 
det nittende århundrede; et lands centralbank ville generere en udvi- 
delse af bankkreditten; priserne ville stige, og i takt med at pengene 

spredte sig fra indenlandske til udenlandske borgere, så ville de uden- 
landske borgere oftere og oftere forsøge at indfri valutaen i guld. Ti 
sidst ville centralbanken være nødt til at trække i bremsen og gennem- 
tvinge en kreditkontraktion for at redde den monetære standard. 


Der er en måde, hvorpå udenlandsk indfrielse kan undgås: samar- 
bejde imellem centralbankerne. Hvis alle centralbankerne er enige om 
at udvide ved cirka den samme rate, så vil intet land tabe guld til et 
andet, og hele verden kunne i samarbejde udvide pengemængden næ- 
sten uden loft. Men da enhver stat er misundelig over en andens magt 
og udsat for forskellige pres, har sådan et samarbejde vist sig at være 
næsten umuligt indtil videre. Et af de tiltag, der kom tættest på, var 
den amerikanske centralbanks aftale om at promovere indenlandsk in- 
flation i 1920'erne for at hjælpe Storbritannien og undgå, at deres guld 
flød til USA. 


I det 20. århundrede har stater, i stedet for at sænke pengemængden 
eller begrænse deres egen inflation, blot ”droppet guldfoden,” når de 
er blevet konfronteret med større krav om guld. Dette sikrer selvføl- 
gelig, at centralbanken ikke kan gå konkurs, da dens sedler nu bliver 
de almindelige penge. Kort sagt, har staten til sidst afvist at betale sin 
gæld og har nærmest fritaget banksystemet fra denne besværlige pligt. 
Pseudokvitteringer på guld blev først udstedt uden at være bakket op 
af fysisk guld, og, da katastrofedagen kom tæt på, blev bankerotten på 
det skammeligste fuldendt ved blot ateliminere muligheden for at ind- 
fri sine kvitteringer til guld. Adskillelsen af diverse valutabetegnelser 
(dollar, pund, mark, osv.) fra guld og sølv er nu komplet. 


I første omgang afviste regeringer atindrømme, atdette var en per- 
manent tilstand. De refererede til ”suspenderingen af speciesbetaln- 
ger,” og der var altid en forståelse af at på ettidspunkt, når krigen eller 
en anden ”krisetilstand” var slut, så ville statenigen imødekomme sine 

forpligtelser. Da Bank of England droppede guld i slutningen af det 
attende århundrede, da fortsatte det på denne måde i tyve år, men altid 
med den forståelse, at guldbetalinger ville blive genoptaget, når de 
Franske Krige var overståede. 


Midlertidige ”suspenderinger” er dog den lette vej til decideret af- 
visning. Guldfoden er, når det kommer til stykket, ikke en knap, der 
kan tændes og slukkes efter statens ønsker. Enten kan en kvittering på 
guld indløses, eller også kan den ikke; når først indfrielse er blevet 
suspenderet, så er guldfoden i sig selv en hån. 


Endnu en fase i den langsomme udfasning af guldpenge var etab- 
leringen af en ”guldklumpsstandard.” I dette system kunne valutaen 
ikke længere indfries i mønter; den kunne kun indfries i store, meget 
værdifulde guldbarrer. Det begrænser imidlertid indfrielsen af guld til 
et par specialister i udenlandshandel. Der er ikke længere nogen ægte 
guldfod, men staterne kan stadig lade som om, at de er tilknyttet guld. 
1920'ernes europæiske ”guldfod” var pseudostandarder af denne 
slags.” 


Langt om længe droppede staterne guld officielt og fuldstændigt, 
mens de tordnede imod udlændinge og ”upatriotiske guldhamstrere.” 
Statslige pengesedler blev nu fiatpenge. Nogle gange har det været 
skatteministeriet, der har udstedt fiatpenge frem for centralbanken - 
særligt før udviklingen af et centralbanksystem. De amerikanske 
”Continental-,” ”Greenbacks-” og ”Confederate”-pengesedlerne i bor- 
gerkrigsperioden og de franske assignats er alle fiatvalutaer, der blev 
udstedt af skatteministerier. Men uanset om det er skatteministeriet 
eller en centralbank, så er effekten af udstedelsen af fiatpenge den 


31 Se Melchior Palyi,”The Meaning of the Gold Standard,” Journal of Busi- 
ness (July 1941): 299-304. 

samme: pengestandarden er nu i statens nåde, og bankindeståender 
kan blot indfries i statslige pengesedler. 


11. 


Fiatpenge og Guldproblemet 
Når et land dropper guldfoden og går på en fiatstandard, da føjer 
det til antallet af ”penge,” der eksisterer. I tilføjelse til handelsvare- 
penge, som guld og sølv, spredes der nu uafhængige penge dirigeret 
af hver regering, der pålægger dem sine egne fiatregler. Og ligesom 
guld og sølv har et udvekslingsforhold på det frie marked, på samme 
måde vil markedet etablere udvekslingsforhold for alle de forskellige 
penge. I en verden med fiatpenge vil hver valuta, hvis den får lov, 
fluktuere frit i forhold til hinanden. Vi har allerede set, at for to pen- 
geenheder er udvekslingsforholdet sat i overensstemmelse med de 
proportionelle købekraftspariteter, og at disse omvendt er bestemt af 
de respektive udbud og efterspørgsler på diverse valutaer. Når en va- 
luta ændrer karakter fra en kvittering på guld til fiatpapir, da bliver 
tiliden til dens stabilitet og kvalitet rystet, og dens efterspørgsel fal- 
der. Derudover bliver dens mængde, nu den er afkoblet guld, tydeligt 
større i forhold til, da den var tilkoblet guld. Med et større udbud end 
guld og en lavere efterspørgsel, da falder dens købekraft, altså dens 
valutakurs, hurtigt i forhold til guld. Og eftersom enhver stat er infla- 

tionær, vil den med tiden fortsætte med at tabe værdi. 


Sådan en værdiforringelse er yderst pinlig for staten — og skader de 
borgere, der vil importere goder. Gulds eksistens i økonomien er en 
konstant påmindelse om den lave kvalitet af statens papirpenge, og det 
udgør altid en trussel om at erstatte papir som landets penge. Selv når 
staten bakker fiatpenge op med al sin prestige og dens love om lovlige 
betalingsmidler, så vil guldmønter i befolkningens hænder altid være 

en permanent bebrejdelse og trussel af statens magt over landets 
penge. 


I USA's første depression, 1819-1821, etablerede fire vestlige sta- 
ter (Tennessee, Kentucky, Illinois og Missouri) statsejede banker, der 
udstedte fiatpenge. De blev bakket op af love om lovlige betalings- 
midler og nogle gange ved at bruge love til at forbyde pengesedlernes 
værdiforringelse. Og alligevel kom alle disse eksperimenter, på trods 
af store forhåbninger, hurtigt til kort, da de nye sedler hurtigt tabte 
værdi, indtil deres værdi nåede et ubetydeligt niveau. Projekterne 
måtte straks droppes. Senere cirkulerede ”greenbacks” som fiatpenge 
idet nordlige USA under og efter Borgerkrigen. Alligevel afviste folk 
i Californien at tage imod greenbacks og fortsatte med at bruge guld 
som penge. Som en fremtrædende økonom pointerede: 


I Californien, somi andre stater, var papiret et lovligt beta- 
lingsmiddel og kunne benyttes til offentlige udgifter; der var 
heller ikke mistillid eller fjendtlighed over for de føderale myn- 
digheder. Men der var en stærk overbevisning … til gulds for- 
del imod papir … Enhver låntager havde den lovlige ret til at 
betale sm gæld med værdiforringet papir. Men hvis han gjorde 
det, blev han markeret (långiveren var tilbøjelig til at offentlig- 
gøre ham i aviserne), og han blev praktisk taget boykottet. 
Igennem hele denne periode blev papirpenge ikke brugti Cali- 
fornien. Folket i staten foretog deres transaktioner med guld, 
mens resten af USA brugte konvertibelt papir.>? 


32 Oversattil danskaf oversætteren; Frank W. Taussig, Principles of Econo- 
mics, 2. Udgave (New York: Macmillan, 1916), vol.1,s.312.Se også J.K. Up- 
ton, Money in Politics, 2. Udgave (Boston: Lothrop Publishing, 1895),s.69. 

Det blev klart for staterne, at de ikke havde råd til at tilade, at folk 
kunne være i besiddelse af deres eget guld. Staten kunne aldrig cemen- 
tere sin magt over landets valuta, hvis folket, når de havde brug for 
det, kunne droppe fiatpenge og bruge guld som deres penge. I over- 
ensstemmelse med det har stater bandlyst borgernes ret til at have 
guld. Guld er generelt blevet nationaliseret med undtagelse af en ube- 
tydelig mængde, der tillades til industrielle formål eller til smykker. 
At spørge om en returnering af befolkningens konfiskerede ejendom 
bliver nu betragtet som værende bagvendt og gammeldags.?7” 


12. 
Fiatpenge og Greshams Lov 

Med fiatpenge på plads og guld bandlyst, da er vejen for fuldstæn- 
dig og statsligt styret inflation banet. Der er kun en begrænsning til- 
bage: den ultimative trussel om hyperinflation - valutaens krak. Hy- 
perinflation forekommer, når befolkningen indser, at staten er inflati- 
onær, og beslutter sig for atundgå inflationens beskatning ved at bruge 
penge så hurtigt som muligt, mens pengene stadig har lidt værdi. Indtil 
hyperinflationen indtræder, kan staten dog styre valutaen og inflatio- 
nen uforstyrret. Nye problematikker vil dog forekomme. Som altid vil 
statslig intervention for at kurere et problem skabe nye, utilsigtede 
problemer. I en verden med fiatpenge vil hvert land have sine egre 
penge. Den internationale arbejdsdeling, baseret på international va- 
luta, er blevet brudt, og landene har en tendens til at opdele sig i små 
selvstyrende enheder. Manglen på monetær sikkerhed forstyrrer han- 
del yderligere. Levestandarden i hvert land falder derfor. Hvert land 


33 For en dybdegående analyseafdeskridt,som den amerikanskeregering 
gjorde sigi 1933 for at konfiskere folkets guld og droppe guldfoden, se Ga- 
ret Garrett, The People's Pottage (Caldwell, Idaho:Caxton Printer, 1953), s. 
15-41. 


73 Murray N. Rothbard 


har frit fluktuerende valutakurser i forhold til alle andre valutaer. Et 
land, der øger pengemængden mere end andre lande, behøver ikke 
længere at frygte et tab af guld; men det står over for andre ubehage- 
lige konsekvenser. Udvekslingsforholdet for dets valuta falder i for- 
hold til udenlandske valutaer. Dette er ikke blot pinligt, men endda 
forstyrrende for dets borgere, der frygter yderligere værditab. Detøger 
også omkostningerne på importerede varer, og dette betyder en hel del 
for de lande, der har en høj andel af international handel. 


I de seneste år har stater derfor bevæget sig imod at droppe frit 
fluktuerende valutakurser. I stedet har de fastsat kunstige udvekslings - 
forhold imellem valutaer. Greshams Lov fortæller os netop resultatet 
af denne slags arbitrær priskontrol. Uanset hvilket forhold, der bliver 
etableret, så vil det ikke være lig det på det frie marked, da det kun kan 
blive bestemt fra den ene dag til den anden på markedet. Derfor vil en 
valuta altid være kunstigt overvurderet og den anden kunstigt under- 
vurderet. Generelt har stater med overlæg overvurderet deres valutaer 
— af prestigeårsager og også på grund af konsekvenserne, der følger. 
Når en valuta er overvurderet ved lov, vil folk skynde sig at udveksle 
den for den undervurderede valuta til røverkøbsprisen; dette forårsager 
et overskud af den overvurderede valuta og et underskud af den un- 
dervurderede valuta. Udvekslingsforholdet bliver, kort sagt, forhindret 
i at cleare valutamarkedet. I nutidens verden har udenlandske valutaer 
generelt været overvurderet i forhold til dollaren. Resultatet har været 
det famøse fænomen, ”dollar-manglen” — endnu en vidnesbyrd om 
Greshams Lovs funktion. 


Andre lande, der brokker sig over en ”dollar-mangel,” har dermed 
selv forårsaget det med deres politikker. Det er muligt, at disse rege- 
ringer faktisk bød denne tilstand velkommen, fordi det (a) gav dem en 
undskyldning for at tilskynde støtte fra dollaren for at kunne ”imøde- 

komme dollar-manglen i den frie verden,” og (b) gav dem en und- 
skyldning for at rationere import fra USA. En undervurdering af dol- 
laren medfører, at import fra USA bliver kunstigt billigt og eksport 
kunstigt dyrt. Resultatet: et handelsunderskud og en bekymring over 
udsivningen af dollars.” Den udenlandske regering trådte så til for at 
fortælle sit folk, at den desværre er nødt til at rationere import: at ud- 
stede licenser til importører og atbeslutte, hvad der importeres ”i over- 
ensstemmelse med behovet.” For at rationere import konfiskerer 
mange stater borgernes udenlandske valutabeholdninger og gennem- 
tvinger en kunstigt høj vurdering af den hjemlige valuta ved at tvinge 
disse borgere til at acceptere langt færre indenlandske penge, end de 
kunne have fået på det frie marked. Dermed er udenrigshandel, lige- 
som guld, blevet nationaliseret og eksportørerne straffes. I lande hvor 
udenlandshandel udgør en stor andel af økonomien, vil denne statslige 
”udvekslingskontrol” nærmest socialisere økonomien. En kunstig va- 
lutakurs giver dermed lande en undskyldning for at bede om bistands- 
hjælp og at lægge socialistiske kontroller på handel.” 


På nuværende tidspunkt er verden filtret ind i et kaotisk virvar af 
handelskontroller, valutablokke, restriktioner på valutahandel og utal- 
lige valutakurssystemer. I nogle lande bliver der lovligt opfordret til 
”sorte markeder” i udenrigshandel for at finde det rigtige udvekslings- 
forhold, og utallige diskriminerende kurser bliver fastsat for forskel- 
lige typer transaktioner. Næsten alle nationer er på en fiatstandard, 
men de har ikke haft modet til at indrømme det, så de påberåber sig at 
bruge noget fiktivt som en ”begrænset guldklumpsstandard.” Faktisk 


34 | de sidste par år har dollaren været overvurderet i forhold til andre valu- 
taer, og dollaren siver dermed ud af USA 

35 For en glimrende diskussion af udenrigshandel og handelskontrol, se 
George Winder, The Free Convertibility of Sterling (London: Batchworth 
Press, 1955). 

bliver guld ikke brugt som en sand definition for valutaer, men som en 
belejlighed for stater: for (a) hvis man fastsætter en valuta i forhold til 
guld, så gør det det let at udregne enhver handel i forhold til enhver 
anden valuta; og (b) guld bliver stadig brugt af diverse stater. Eftersom 
valutakurser er fastsatte, må en eller anden handelsvare bevæge sig 
for at skabe balance i et lands betalinger, og guld er den oplagte kan- 
didat. Kort sagt, er guld ikke længere verdens penge; det er nu stater- 
nes penge, der bruges til at betale hinanden. 


Det er klart, at inflationisternes drøm er en eller anden form for 
verdenspenge, der kan manipuleres af en verdensregering og central- 
bank, der kan øge pengemængden overalt med samme hastighed. 
Denne drøm ligger dog stadig langt ude i fremtiden — vi er stadig langt 
fra en verdensregering, og nationale valutaproblemer har indtil videre 
været for forskellige og for modstridende til at kunne samle det i en 
enkelt enhed. Alligevel har verden bevæget sig støt i denne retning. 
Den Internationale Monetære Fond er, eksempelvis, grundlæggende 
en institution, der er designet til at styrke kontrollen af international 
handel generelt og, i særdeleshed, udenlandsk undervurdering af dol- 
laren. Fonden kræver, at hvert medlemsland fastsætter sin valutakurs 
og bidrager til en pulje af guld og dollars, der kan lånes til regeringer, 
der måtte have mangel på hård valuta. 


13. 
Staten og Penge 
Mange mennesker tror, at det frie marked, på trods af nogle fordele, 
er et billede på uorden og kaos. Intet er ”planlagt,” alt er tilfældigt. 
Statslig diktering virker på den anden side simpelt og ordentligt; ordrer 
bliver givet, og de bliver adlydt. Der er intet andet område af økono- 
mien, hvor denne myte er mere fremherskende end på pengeområdet. 
Penge må tilsyneladende i sidste ende komme under streng, statslig 

kontrol. Men penge er økonomiens livsblod; det ermidlet til alle trans- 
aktioner. Hvis staten dikterer penge, så har den allerede sikret sig en 
kritisk kontrolpost over økonomien og en trædesten til komplet socia- 
lisme. Vi har set, at et frit marked i penge, i modsætning til den almin- 
delige opfattelse, ikke ville være kaotisk; at det faktisk ville være et 
ordentligt og effektivt system. 


Hvad har vi da lært om staten og penge? Vi har set, at staterne igen- 
nem århundreder skridt for skridt har invaderet det frie marked og 
overtaget den komplette kontrol over det monetære system. Vi har set, 
at hver enkelt nye kontrol, nogle gange tilsyneladende harmløs, har 
medført nye og flere kontroller. Vi har set, at stater i sagens natur er 
inflationære, da inflation er en fristende måde for staten at skabe om- 
sætning for den og dens favoriserede grupper. Den langsomme, men 
sikre beslaglæggelse af de monetære tøjler er dermed blevet brugt til 
(a) at skabe inflation i økonomien ved en hastighed bestemt af staten; 
og (b) at indføre socialistisk kontrol af hele økonomien. 


Derudover har statslig indblanding i penge ikke bare medført uhørt 
tyranni; det har også medbragt kaos i stedet for orden. Det har frag- 
menteret det fredelige, produktive verdensmarked og knust det til tu- 
sind stykker, med handel og investering hæmmet og humpende på 
grund af en myriade af restriktioner, kontroller, kunstige valutakurser, 
valutasammenbrud, osv. Det har medført krige ved at forvandle en 
verden af fredelig samhandel til en jungle af krigende valutablokke. 
Kort sagt, er vi kommet frem til at tvang i penge, som på andre områ- 
der, ikke bringer orden, men konflikt og kaos. 

IV. 
Vestens Monetære Sammen- 
brud 


SIDEN DEN FØRSTE UDGAVE AF denne bog blev skrevet, så 
har de monetære interventionisters tiltag vendt sig imod dem. Den ver- 
densomspændende monetære krise i februar-marts, 1973, efterfulgt af 
dollarens dyk i jul, var blot et par af de seneste af en accelererende 
serie af kriser, der praktisk taget giver os et lærebogseksempel på vo- 
res analyse af de uundgåelige konsekvenser af statslig intervention i 
det monetære system. Efter hver krise er blevet lindret med en midler- 
tidig plasterløsning, annoncerer vestens stater, at verdens monetære 
system nu er sikret, og at alle monetære kriser er blevet løst. Præsident 
Nixon gik så langt som at kalde aftalen ”the Smithsonian Agreement 
of December 18, 1971” for den ”største monetære aftale i verdenshi- 
storien” blot for at se den største aftale kollapse efter lidt over et år. 
Hver ”løsning” er faldet hurtigere fra hinanden end dens forgænger. 
For at forstå det nuværende monetære kaos er det nødvendigt kort at 
gennemgå de internationale monetære udviklinger i det 20. århund- 
rede og at se, hvordan hvert sæt af uholdbare inflationære interventio- 
ner er kollapset på grund af sine egne indbyggede fejl blot for at åbne 
for en ny runde interventioner. Historien om verdens monetære orden 
i det 20. århundrede kan inddeles i ni faser. Lad os kigge på dem i 
kronologisk rækkefølge. 

1. 
Fase I: 
Den Klassiske Guldfod, 1815-1914 

Vi kan kigge tilbage på den ”klassiske” guldfod og det nittende år- 
hundredes og det tidlige tyvende århundredes vestlige verden som 
Guldalderen i bogstavelig forstand og i overført betydning. Med und- 
tagelse af udfordringerne med sølv, så var verden på en guldfod, hvil- 
ket betød, at hver nationale valuta (dollar, pund, franc, osv.) blot var 
et navn for en specifikt defineret vægt af guld. ”Dollaren” var, eksem- 
pelvis, defineret som 1/20 unse guld, pundet var lidt mindre end %4 
unse guld, osv. Dette betød, at ”udvekslingsforholdene” imellem di- 
verse nationale valutaer var fastsat, ikke fordi de blev kunstigt styret 
af staten, men på samme måde som et pund er defineret som værende 
lig seksten unser i vægt. 


Den internationale guldfod betød, at fordelene ved at have et pen- 
gemedium blev spredt over hele verden. En af årsagerne til USA's 
vækst og velstand har været det faktum, at vi har nydt at bruge en slags 
penge på tværs af landet. Vi har haft en guld- eller, i det mindste, en 
dollarfod i hele landet og har ikke lidt under kaosset af, at hver by eller 
hvert område udsteder sine egne penge, der så ville fluktuere i henhold 
til alle andre byer og områders penge. Det nittende århundrede ople- 
vede fordelene ved at have én pengeenhed på tværs af den civiliserede 
verden. Én pengeenhed faciliterede handelsfrihed, investeringsfrihed 
og rejsefrihed i det specifikke handels- og monetære område og med- 
førte øget specialisering og international arbejdsdeling. 


Det skal understreges, at guld ikke arbitrært blev valgt af stater til 
at være pengeenheden. Guld havde i mange århundreder udviklet sig 
til at være den bedste form for penge i det frie marked; som handels- 

varen der kunne bidrage som det mest stabile og mest ønskelige mo- 
netære medium. Frem for alt, så var udbuddet og fordelingen af guld 
underlagt markedskræfterne og ikke statens kunstige pengetrykkeri. 


Den internationale guldfod bidrog med en automatisk markedsme- 
kanisme til at begrænse statens muligheder for at skabe inflation. Det 
bidrog også med en automatisk mekanisme til at holde hvert lands 
handelsbalance i ligevægt. Som filosoffen og økonomen, David 
Hume, pointerede i midten af det attende århundrede: hvis en nation, 
eksempelvis Frankrig, øger sit udbud af papirfrancs, så vil nationens 
priser stige; de stigende indtægter i papirfrancs stimulerer import fra 
udlandet, som også bliver stimuleret af, at importvarer nu er forholds- 
mæssigt billigere end priser i hjemlandet. På samme tid vil de højere 
priser i hjemlandet afskrække eksport til udlandet; resultatet er et un- 
derskud på betalingsbalancen, som må betales ved, at andre lande ind- 
løser deres francs til guld. Afgangen af guld betyder, at Frankrig på et 
eller andet tidspunkt må mindske det øgede udbud af francs for at 
undgå et tab af alt sit guld. Hvis inflationen har fundet sted i form af 
bankindeståender, så er de franske banker nødt til at mindske deres 
udlån og indeståender for at undgå konkurs i takt med, at udlændinge 
kræver, at de franske banker indløser deres indeståender til guld. Re- 
duktionen sænker priserne i hjemlandet og genererer et eksportover- 
skud og vender da afgangen af guld til en tilgang, indtil prisniveauet 
er udlignet imellem Frankrig og andre lande. 


Det er sandt, at staternes indgreb før det nittende århundrede svæk- 
kede denne markedsmekanisme og tillod skabelsen af en konjunktur- 
cyklus og recession inden for denne guldfodsramme. Disse interventi- 
oner omfattede i særdeleshed: statens monopolisering af møntneri, 
love om lovlige betalingsmidler, skabelsen af papirpenge og udviklin- 
gen af inflationær bankvirksomhed, som staten selv stod for. Men 
mens disse interventioner svækkede markedets justeringer, så styrede 

disse justeringer alligevel situationen. Så mens det nittende århundre- 
des klassiske guldfod ikke var perfekt og tillod relativt små opgange 
og nedture, så gav den os alligevel langt det bedste monetære system, 
verden nogensinde har set. Et system der virkede, der holdt konjunk- 
turcyklusser fra at komme ud af kontrol, og som tillod udviklingen af 
international frihandel, udveksling og investering.” 


2. 
Fase I: 
Første Verdenskrig og de Efterfølgende År 

Hvis den klassiske guldfod fungerede så godt, hvorfor brød den så 
sammen? Den brød sammen, fordi staterne blev tiltroet opgaven at 
holde deres monetære løfter og sørge for, at pund, dollars, francs, osv., 
altid kunne indløses til guld, som de og deres kontrollerede banksy- 
stem havde lovet. Det var ikke guld, der fejlede; det var tåbeligheden 
i at tro på, at staten ville holde sit løfte. For at kunne betale for at ud- 
kæmpe den katastrofale Første Verdenskrig var hver stat nødt til at 
udvide sit udbud af papir- og bankvaluta. Denne inflation var så kraf- 
tig, at det var umuligt for de krigsførende stater at holde deres løfter, 
og derfor droppede de guldfoden, dvs., bekendtgjorde deres egen kon- 
kurs kort efter, de var gået ind i krigen. Det gjorde alle lande med 
undtagelse af USA, der gik sent ind i krigen og ikke udvidede mæng- 
den af dollars nok til at bringe muligheden for at indløse dollars til 
guld i fare. Men verden led, med undtagelse af USA, det nogle øko- 
nomer nu hylder som et Nirvana af frit fluktuerende valutakurser (nu 
kaldet ”dirty floats”), konkurrerende devalueringer, bekrigende valu- 
tablokke, handelskontroller, toldmure og kvoter og sammenbruddet af 


36 For et nyligtstudiei den klassiskeguldfod og en historieom de tidligefa- 
ser afdens sammenbrud i det tyvende århundrede, se Melchior Palyi, The 
Twilight of Gold, 1934-1936 (Chicago: Henry Regnery, 1972). 

international handel og investering. De inflationsramte pund, francs, 
mark, osv., mistede værdi ift. guld og dollaren; monetært kaos spredte 
sig i hele verden. 


I de dage var der, heldigvis, meget få økonomer, der hyldede denne 
tilstand som værende det monetære ideal. Det var bredt anerkendt, at 
fase II var dørtrinnet til den internationale katastrofe, og politikere og 
økonomer søgte måder at genskabe den klassiske guldfods stabilitet 
og frihed. 


3: 
Fase II: 
Guldudvekslingsstandarden 


(Storbritannien og USA) 1926-1931 

Hvordan skulle man returnere til den Gyldne Alder? Det fornuftige 
vile være at anerkende realiteterne, de devaluerede pund, franc, mark, 
osv., og at vende tilbage til en guldfod ved et nydefineret udvekslings- 
forhold: etudvekslingsforhold der ville anerkende det eksisterende ud- 
bud af penge og det eksisterende prisniveau. Det britiske pund var, 
eksempelvis, traditionelt defineret som en vægt, der gjorde det lig 4,86 
dollars. Men ved slutningen af Første Verdenskrig havde inflationen i 
Storbritannien bragt pundets værdi ned til ca. 3,50 dollars på det frie 
valutamarked. Andre valutaer havde tabt tilsvarende værdi. Den for- 
nuftige politik havde været, hvis Storbritannien var gået tilbage til 
guld ved en pris på ca. 3,50 dollars, og at de andre valutaer, der var 
påvirket af inflation, gjorde det samme. Fase I kunne let og hurtigt 
være genskabt. I stedet tog briterne den skæbnesvangre beslutning om 

at vende tilbage til guld ved det gamle udvekslingsforhold på 4,86 dol- 
lars.” Bevæggrundene for beslutningen var britisk ”prestige” og et 
svagt forsøg på at genetablere London som verdens finansmidtpunkt. 
For at lykkes med denne heroiske tåbelighed ville Storbritannien være 
nødt til mindske sit pengeudbud og reducere niveauet på priserne, 
fordi pundet ved 4,86 dollars ville gøre britiske eksportpriser alt for 
høje til at være konkurrencedygtige i verdensmarkedet. Men deflation 
var ikke en politisk mulighed, da fagforeningernes vækst, kombineret 
med et nationalt arbejdsløshedsforsikringssystem, havde gjort lønnin- 
ger ufleksible i nedadgående retning. For at være i stand til at skabe 
deflation ville den britiske regering være nødt til at omvende den vok- 
sende velfærdsstat. Men briterne ønskede faktisk at fortsætte med at 
skabe inflation og prisstigninger. Et resultat af at kombinere inflation 
med en tilbagevenden til et overvurderet udvekslingsforhold var, at 
britisk eksport blev holdt nede igennem 1920'erne, og arbejdsløshe- 
den var høj igennem hele denne periode, mens det meste af verden 
oplevede økonomiske fremgang. 


Hvordan kunne briterne forsøge at blæse og have mel i munden 
samtidigt? Ved at etablere en ny monetær orden, som ville opfordre 
eller tvinge andre stater til at skabe inflation eller at lade deres valuta 
gå tilbage til guld ved et overvurderet udvekslingsforhold, og dermed 
skade deres egen eksport, men subsidiere import fra Storbritannien. 
Dette er præcist, hvad Storbritannien gjorde, og de førte an under Ge- 
nova-konferencens skabelse af en ny international monetær orden, 
guldudvekslingsstandarden, i 1922. 


37 Angående den kritiske britiske fejl og dens konsekvenser i at føre til de- 
pressioneni 1929, se Lionel Robbins, The Great Depression (New York: 
MacMillan, 1934). 

Guldudvekslingsstandarden fungerede på følgende måde: USA 
forblev på den klassiske guldfod og indløste dollars til guld. Storbri- 
tannien og andre vestlige lande vendte dog tibage til en pseudo-guld- 
fod — Storbritannien i 1926 og de andre lande nogenlunde samtidigt. 
Britiske pund og andre valutaer kunne ikke indløses til guldmønter, 
men kun i store guldbarrer, der kun var anvendelige for internationale 
transaktioner. Dette forhindrede den almindelige borger i Storbritan- 
nien og ethvert andet europæisk land i at bruge guld i deres dagligdag 
og tillod dermed en højere grad af papir- og bankinflation. Men der- 
udover kunne pund ikke blot indløses i guld, men også i dollars, mens 
de andre lande ikke kunne indløse deres penge i guld, men kun i pund. 
Og de fleste af disse lande blev af Storbritannien tilskyndet til at vende 
tilbage til guld ved overvurderede udvekslingsforhold. Resultatet af 
dette blev en pyramideopbygning af amerikanske dollars på guld, bri- 
tiske pund på amerikanske dollars og alle andre europæiske valutaer 
på pund — ”guldudvekslingsstandarden” med dollaren og pundet som 
de to ”nøglevalutaer.” 


Når Storbritannien så skabte inflation og oplevede et underskud på 
betalingsbalancen, så kunne guldfodsmekanismen ikke længere hur- 
tigt begrænse britisk inflation. For i stedet for at andre lande ville ind- 
løse deres pund til guld, så beholdte de pundene og skabte selv infla- 
tion. Dermed var Storbritannien og Europa i stand til ubegrænset at 
skabe inflation, og de britiske underskud kunne hobe sig op uden at 
blive begrænset af guldfodens markedsdisciplin. Angående USA, så 
var Storbritannien i stand til at overbevise USA om at skabe inflation, 
så de ikke tabte mange dollarreserver eller guld til USA. 


Pointen om guldudvekslingsstandarden er, at den ikke kan vare 
ved; regningen skal på et eller andet tidspunkt betales, men kun som 
en katastrofal reaktion på langvarige, inflationære booms. I takt med 

at overskuddet af pund hobede sig op i Frankrig, i USA og andre ste- 
der, så ville det mindste tab af tillid i den stadigt mere svajende og 
luftopbyggede inflationære struktur nødvendigvis føre til et generelt 
kollaps. Dette er netop, hvad der skete i 1931; de inflationsskabende 
bankers konkurser over hele Europa og ”hårde penge”-Frankrigs for- 
søg på at indkassere sin beholdning af pund til guld førte til, at Stor- 
britannien helt droppede guldfoden. De andre europæiske lande fulgte 
snart efter. 


4. 
Fase IV: 


Fluktuerende Fiatvalutaer 1931-1945 

Verden var nu tilbage i Første Verdenskrigs monetære kaos, bortset 
fra at der nu var dårlige udsigter til at vende tilbage til guld. Den in- 
ternationale økonomiske orden var blevet opløst til et kaos af lovligt 
og ulovligt fluktuerende valutakurser, konkurrerende devalueringer, 
handelskontroller og handelsbarrierer, international økonomisk og 
monetær krigsførelse rasede imellem valutaer og valutablokke. Inter- 
national handel og investering stoppede op; og handel blev foretaget 
igennem bytteøkonomisaftaler foretaget af stater, der konkurrerede og 
havde konflikter med hinanden. Udenrigsminister, Cordell Hull, på- 
pegede gentagne gange, at disse monetære og økonomiske konflikter 
i 1930'erne var den primære årsag til Anden Verdenskrig.” 


USA forblev på guldfoden i to år og droppede da i 1933-1934 den 
klassiske guldfod i et forgæves forsøg på at komme ud af depressio- 
nen. Amerikanske borgere kunne ikke længere indløse deres dollars til 
guld, og det blev endda forbudt for dem at eje guld både i og uden for 


38 Cordell Hull, Memoirs (New York, 1948), vol. I,s. 81. Se også Richard N. 
Gardner, Sterling-Dollar Conspiracy (Oxford: Clarendon Press, 1956), s. 141. 

USA. Men USA forblev efter år 1934 på en ejendommelig form for 
guldfod, hvor dollaren, nu omdefineret som værende 1/35 unse guld, 
kunne indløses til guld af udenlandske stater og centralbanker. Der 
forblev en spinkel tilknytning til guld. Derudover førte det monetære 
kaos i Europa til, at guld flød ind i den relativt sikre monetære havn — 
USA. 


Kaosset og den utøjlede økonomiske krigsførelse i 1930'erne giver 
os en vigtig lærestreg: den graverende politiske fejl (foruden de øko- 
nomiske problemer) i Milton Friedmans/Chicago-skolens monetære 
ordning for frit fluktuerende fiatvalutaer. For det, Friedmanitterne 
ville gøre,i det frie markeds navn,er fuldstændigt at droppe alle bånd 
til guld og overlade den absolutte kontrol over hver nations valuta til 
dets regering, der kan udstede fiatpapir som lovligt betalingsmiddel — 
og da advisere hver regering om at lade dens valuta fluktuere frit i 
forhold til alle andre fiatvalutaer og at afholde sig fra at skabe alt for 
meget inflation. Den graverende politiske fejl er at overlade den totale 
kontrol over pengeudbuddet til staten og da håbe eller forvente, at sta- 
ten vil afholde sig fra at bruge den magt. Og da magt har en tendens 
til altid at blive brugt, også når det gælder magten til lovligt at forfal- 
ske penge, bør naiviteten, ligesom statens natur, være meget tydelig. 


5: 
Fase V: 
Bretton Woods og den Nye Guldudvekslingsstandard 
(USA) 1945-1968 
Den nye internationale monetære orden blev undfanget og gen- 
nemført af USA veden international monetær konference ved Bretton 
Woods, New Hampshire, i midten af 1944 og vedtaget af kongressen 
i jul, 1945. Mens Bretton Woods-systemet fungerede langt bedre end 

1930'ernes katastrofe, så fungerede den blot som en inflationær gen- 
oplivning af 1920'ernes guldudvekslingsstandard og, som i 1920'erne, 
levede systemet kun på lånt tid. 


Det nye system var grundlæggende 1920'ernes guldudvekslings- 
standard, men hvor dollaren på uforskammet vis erstattede det britiske 
pund som en af ”nøglevalutaerne.” Nu skulle dollaren, prissat til 1/35 
unse guld, være den eneste nøglevaluta. Den anden forskel, ift. 
1920'erne, var, at dollaren ikke længere kunne indløses ti guld af 
amerikanske borgere; i stedet fortsattes 1930”ernes system, hvor dol 
laren udelukkende kunne indløses til guld af udenlandske regeringer 
og deres centralbanker. Ingen private individer, kun regeringer, skulle 
have privilegiet af at kunne indløse dollars i verdens guldvaluta. I 
Bretton Woods-systemet lavede USA en pyramide af dollars (i form 
af papirpenge og bankindeståender) oven på guld, hvoraf dollars 
kunne indløses af udenlandske regeringer; mens alle andre regeringer 
havde dollars som deres grundlæggende reserve og lavede en pyra- 
mide af deres valuta oven på dollars. Og da USA begyndte efterkrigs- 
perioden med en kæmpe beholdning af guld (for omkring 25 mia. dol- 
lars), var der masser af rum til at skabe en pyramide af tilgodehavender 
oven på den. Derudover kunne systemet ”virke” et stykke tid, da alle 
valutaer i verden gik ind i det nye system ved det udvekslingsforhold, 
deres valuta havde, inden Anden Verdenskrig, hvilket betød, at de fle- 
ste var meget overvurderede ift. den inflation og devaluering, de havde 
oplevet. Pundet, der havde været udsat for inflation, returnerede, ek- 
sempelvis, ved 4,86 dollars, selvom det var meget mindre værd ift. 
købekraft på markedet. Eftersom dollaren var kunstigt undervurderet 
og de fleste andre valutaer overvurderede i 1945, så blev dollaren gjort 
knap, og verden led af en såkaldt ”dollar-mangel,” som den amerikan- 
ske skatteyder skulle tvinges til at kompensere for igennem udvik- 
lingsbistand. Kort sagt skulle det eksportoverskud, der blev nydt som 

resultat af en undervurderet dollar, delvist finansieres af den hjælpe - 
løse amerikanske skatteyder igennem udviklingsbistand. 


Da der var masser af plads til inflation, inden bivirkningerne ville 
sætte ind, indledte den amerikanske stat sin efterkrigspolitik med kon- 
tinuerlig monetær inflation — en politik de gladeligt har fulgt siden. I 
begyndelsen af 1950”erne begyndte den fortsatte amerikanske infla- 
tion at vende strømmen af international handel. Mens USA skabte in- 
flation og udvidede penge- og kreditudbuddet, så fulgte de store euro- 
pæiske regeringer, mange af dem påvirket af ”østrigske” monetære 
rådgivere, en politik forholdsvist baseret på ”hårde penge” (fx Vest- 
tyskland, Schweiz, Frankrig, Italien). Storbritannien, der fulgte en hef- 
tig inflationspolitik, blev af deres dollarafgang tvunget til at devaluere 
pundet til et mere realistisk niveau (på et tidspunkt var det omkring 
2,40 dollars). Alt dette, kombineret med Europas og senere Japans 
øgede produktivitet, førte til kontinuerlige betalingsbalanceunderskud 
over for USA. Som 1950'erne og 1960'erne gik, blev USA mere og 
mere inflationistisk, både i absolut forstand og relativt i forhold til Ja- 
pan og Vesteuropa. Men den klassiske guldfods begrænsning af mfla- 
tion — særligt amerikansk inflation — var væk. Det skyldtes, at Bretton 
Woods-spillets regler forudsatte, at de vesteuropæiske lande skulle 
fortsætte med at opbygge deres reserve og bruge disse dollars som 
grundlag til at skabe mflation i deres egen valuta og kredit. 


Men som 1950'erne og 1960'erne gik, blev de vesteuropæiske 
lande og Japan, der fulgte en politik, der var mere i tråd med ”hårde 
penge,” ængstelige omkring at blive tvunget til at ophobe dollars, der 
nu blev mere og mere overvurderet i stedet for undervurderet. I takt 
med at købekraften, og dermed dollarens sande værdi, faldt, blev dol- 
laren mere og mere uønsket af udenlandske regeringer. Men de var 
låst inde i et system, der udviklede sig mere og mere til et mareridt. 
Denamerikanske reaktion på de europæiske klager, ledt an af Frankrig 

og DeGaulles monetære rådgiver, den klassiske guldfodsøkonom, Jac- 
ques Rueff, var blot hån og afvisning. Amerikanske politikere og øko- 
nomer erklærede blot, at Europa var tvunget til at bruge dollaren som 
valuta, og at USA ikke kunne gøre noget ved de voksende problemer, 
og at USA derfor gladeligt kunne fortsætte inflationen, mens man 
fulgte en politik af ”godartet forsømmelse” over for USA's handlin- 
gers internationale monetære konsekvenser. 


Men Europa havde den lovlige mulighed for at indløse dollars til 
guld ved 35 dollars per unse. Og i takt med at dollaren blev mere og 
mere overvurderet ift. ”hårde penge”-valutaer og guld, begyndte euro- 
pæiske regeringer i stigende grad at udnytte denne mulighed. Guldfo- 
dens begrænsning af inflation blev sat i værk; dermed flød guld i en 
lind strøm ud af USA i to årtier efter de tidlige 1950'ere, indtil den 
amerikanske guldbeholdning var svundet ind i denne periode fra mere 
end 20 mia. dollars til 9 mia. dollars. I takt med at dollars fortsat blev 
udsat for inflation på en faldende guldbase, hvordan skulle USA da 
fortsætte med at indløse udlandets dollars til guld — hjørnestenen i 
Bretton Woods-systemet? Disse problemer sænkede ikke hastigheden 
af den fortsatte amerikanske inflation af dollars og priser eller den 
amerikanske politik af ”godartet forsømmelse,” hvilket i slutningen af 
1960'erne resulterede i en accelereret ophobning af ikke mindre end 
80 mia. uønskede dollars i Europa (kendt som Eurodollars). I forsøget 
på at stoppe europæisk indløsning af dollars til guld udøvede USA et 
intenst politisk pres på de europæiske regeringer, svarende ti, men i 
langt større grad, Storbritannien forsøg på at få Frankrig til ikke at 
indløse sin store beholdning af pund indtil 1931. Men økonomiske 
love har en tendens til med tiden atindhente regeringer, og det er, hvad 
der skete for den inflationsglade amerikanske regering i slutningen af 
1960'erne. Bretton Woods-guldudvekslingssystemet — hyldet af 

USA's politiske og økonomiske etablissement som værende perma- 
nent og ubrydelig — begyndte hurtigt at gå i opløsning i 1968. 


6. 
Fase VI: 
Optrævlingen af Bretton Woods 1968-1971 

I takt med at dollars hobede sig op i udlandet, og guld fortsatte med 
at flyde ud af landet, fandt USA det i stigende grad svært at vedlige- 
holde prisen på 35 dollars per unse guld i de frie guldmarkeder i Lon- 
don og Zürich. 35 dollars per unse var hjørnestenen i systemet, og 
mens amerikanske borgere havde været bandlyst fra at eje guld nogen 
som helst steder i verden side 1934, nød andre borgere friheden til at 
eje guldklumper og mønter. Dermed var en måde for individuelle eu- 
ropæere til at mdløse deres dollars til guld at sælge deres dollars for 
guld til 35 dollars per unse guld i det frie guldmarked. I takt med at 
dollaren blev udsat for inflation og mistede værdi, og de amerikanske 
betalingsbalanceunderskud fortsatte, begyndte europæere og andre 
private borgere at øge omfanget af salget af dollars til guld. For at være 
i stand til at holde dollaren på 35 dollars per unse, var den amerikanske 
regering tvunget til at lække guld fra dens svindende beholdning for 
at støtte prisen på 35 dollars i London og Zurich. 


En tillidskrise til dollaren i de frie guldmarkeder førte USA til at 
indføre en fundamental ændring i det monetære system i marts, 1968. 
Ideen var at forhindre det irriterende frie guldmarked i nogensinde 
igen at bringe Bretton Woods-arrangementet i fare. Dermed blev det 
”todelte guldmarked” født. Ideen var, at det frie guldmarked kunne gå 
amok; det ville blive strengt isoleret fra de reelle monetære aktiviteter 
i centralbanker og regeringer verden over. USA's regering ville ikke 
længere forsøge at holde markedsprisen på guld på 35 dollars; den 

ville ignorere det frie guldmarked, og den og alle andre regeringer af- 
talte at fastsætte dollarens værdi til 35 dollars per unse guld for altid. 
Verdens regeringer og centralbanker ville frem over ikke længere 
købe guld i markedet ”udenfor” og ville heller ikke længere sælge guld 
til det marked; fra nu af ville guld blot bevæge sig fra den ene central- 
bank til den anden, og nye mængder guld, det frie guldmarked og den 
private efterspørgsel efter guld vile gå sm egen gang fuldstændig se- 
pareret fra verdens monetære arrangementer. 


Sammen med dette tiltag pressede USA hårdt på for at lancere en 
ny slags verdensomspændende papirreserve, Special Drawing Rights 
(SDR ' er), som, USA håbede, med tiden ville erstatte guld fuldstændig 
og fungere som en ny papirreserve på verdensplan, der ville blive ud- 
stedt af en fremtidig verdensreservebank. Hvis sådanet system nogen- 
sinde blev etableret, da ville USA uhindret kunne skabe inflation i 
samarbejde med andre regeringer (den eneste begrænsning ville være 
den katastrofale situation, hvor der var verdensomspændende hyper- 
inflation og et sammenbrud af verdenspapirvalutaen). Men SDR 'erne, 
stærkt modarbejdet af Vesteuropa og lande med en politik om ”hårde 
penge,” har indtil videre kun fungeret som et lille supplement til ame- 
rikanske eller andre valutareserver. 


Alle pro-papir-økonomer, fra Keynesianere til Friedmanitter, var 
nu sikre på, at guld ville forsvinde fra det internationale monetære sy- 
stem; afskåret fra dets ”støtte” fra dollaren forudsagde disse økonomer 
selvsikkert, at markedsprisen på guld snart ville falde til under 35 dol- 
lars per unse og helt ned til den estimerede ”industrielle” ikke-mone- 
tære guldpris på 10 dollars per unse. Tværtimod har markedsprisen på 
guld aldrig bevæget sig under 35 dollars, men har været et godt stykke 
over 35 dollars, og i starten af 1973 var prisen 125 dollars per unse — 
et beløb ingen pro-papir-økonom ville have troet muligt blot et år tid- 
ligere. 

Meget langt fra at etablere et nyt permanent monetært system, så 
købte det todelte guldmarked kun et par års tid; amerikansk inflation 
og amerikanske underskud fortsatte. Eurodollars akkumulerede hur- 
tigt, guld fortsatte med at flyde ud af landet, og den højere markedspris 
på guld afslørede blot den hastigt faldende tillid til dollaren på ver- 
densplan. Det todelte system bevægede sig hurtigt imod en krise — og 
til den endelige opløsning af Bretton Woods.>” 


Ta 
Fase VII: 
Bretton Woods Ophører: Fluktuerende Fiatvalutaer, 
August-December 1971 

Den 15. august, 1971, på samme tidspunkt som præsident Nixon 
indførte et pris-/lønstop i et forgæves forsøg på at stoppe inflationen, 
førte Hr. Nixon også Bretton Woods-systemet til en brat afslutning. 
Da europæiske centralbanker langt om længe truede med at indløse 
store dele af deres opsvulmede mængde dollars til guld, droppede præ- 
sident Nixon helt guld. For første gang i den amerikanske historie var 
dollaren helt og aldeles fiatpenge fuldstændig uden at være bakket op 
af guld. Selv det spinkle bånd til guld, der var blevet opretholdt siden 
1933, var nu droppet. Verden blev kastet ud i 1930”ernes fiatsystem — 
og værre endda, da dollaren nu ikke længere var forbundet til guld. 
Foran verden lurede triste udsigter til valutablokke, konkurrerende de- 
valueringer, økonomisk krigsførelse og sammenbruddet af internatio- 
nal handel og investering med den verdensomspændende depression, 
som det ville føre med sig. 


39 Angående det todelte guldmarked, se Jacques Rueff, The Monetary Sin 
of the West (New York: MacMillan, 1972). 

Hvad skulle man gøre? I et forsøg på at genskabe en international 
monetær orden uden et bånd til guld, førte USA verden ind i aftalen 
”the Smithsonian Agreement” den 18. december, 1971. 


8. 
Fase VIH: 

The Smithsonian Agreement, 

December 1971-Februar 1973 
”The Smithsonian Agreement” — hyldet af præsident Nixon som 
den ”største monetære aftale i verdenshistorien” — var endnu mere 
ustabil og uholdbar end 1920'ernes guldudvekslingsstandard og Bret- 
ton Woods. Endnu engang forpligtede landene sig til at fastsætte va- 
lutakurser, men denne gang uden guld eller verdenspenge til at bakke 
nogen valuta op. Derudover var mange europæiske valutaer fastsat ved 
undervurderede pariteter ift. dollaren; den eneste indrømmelse fra 
USA's side var en spinkel devaluering af den officiele dollar ti 38 
dollars per unse. Men mens denne devaluering var alt for lille og kom 
alt for sent, så var den betydningsfuld i den forstand, at den brød en 
endeløs række af officielle amerikanske udmeldinger, der forpligtede 
sig til atbibeholde udvekslingsforholdet på 35 dollars for altid. Nu var 
prisen på 35 dollar implicit anerkendt som ikke værende skreveti sten. 


Det var uundgåeligt, at fastsatte valutakurser, selv med større af- 
talte rammer for fluktuering, uden et verdensomspændende betalings- 
middel var dømt til et hurtigt sammenbrud. Dette var i særdeleshed 
sandt, da amerikansk inflation af penge og priser, dollarens nedgang 
og fortsatte underskud på betalingsbalancen fortsatte ukontrolleret. 


Den svulmende mængde Eurodollars, kombineret med fortsat in- 
flation og fjernelse af guld som opbakning, drev markedsprisen på 
guld op til 215 dollars per unse. Og i takt med at overvurderingen af 

dollars og undervurderingen af europæiske og japanske hårde penge 
blev mere og mere tydelig, brød dollaren til sidst sammen på verdens- 
markederne i panikmånederne februar og marts, 1973. Det blev umu- 
ligt for Vesttyskland, Schweiz, Frankrig og de andre lande med en 
”hård” pengepolitik at fortsætte med at købe dollars for at holde dol- 
laren på et overvurderet niveau. På lidt over et år blev det Smithsonske 
system med fastsatte valutakurser uden guld knust mod den økonomi- 
ske realitets sten. 


9. 
Fase IX: 
Fluktuerende Fiatvalutaer, 
Marts 1973-? 

Med dollaren brudt sammen, skiftede verden, igen, til et system 
med fluktuerende fiatvalutaer. I den vesteuropæiske blok blev valuta- 
kurser bundet til hinanden, og USA devaluerede igen den officielle 
dollarkurs, så den svarede til 42 dollars per unse. I takt med at dollaren 
dykkede i værdi fra dag til dag, og den Vesttyske mark, den schweizi- 
ske franc og den japanske yen steg, begyndte de amerikanske myndig- 
heder, støttet af Friedmanske økonomer, at tro, at dette var det mone- 
tære ideal. Det er sandt, at dollaroverskud og pludselige betalingsba- 
lancekriser ikke plager verden under fluktuerende valutakurser. Der- 
udover begyndte amerikanske eksportfirmaer at klukke, at faldende 
dollarkurser gjorde amerikanske varer billigere i udlandet, og at det 
derfor kom eksportbranchen til gode. Deter sandt, at regeringer fort- 
satte med at gribe ind i valutafluktuationer (”dirty floats” i stedet for 
”clean floats”), men overordnet set virkede det som om, at den inter- 
nationale monetære tilstand var blevet splittet op i en Friedmansk 
utopi. 

Men det blev snart klart, at alt i det nuværende internationale mo- 
netære system langtfra var i orden. Det langsigtede problem er, at 
lande med ”hårde” pengepolitikker ikke i evighed, stillesiddende vil 
lade deres valutaer blive dyrere og dyrere og lade deres eksport blive 
ramt til fordel for deres amerikanske konkurrenter. Hvis den ameri- 
kanske inflation og devaluering af dollaren fortsætter, så vil de snart 
skifte over til 1930”ernes konkurrerende devalueringer, valutablokke 
og økonomisk krigsførelse. Men mere umiddelbar er den anden side 
af mønten: det faktum aten faldende dollarkurs betyder, at amerikansk 
import bliver langt dyrere, amerikanske turister lider i udlandet, og 
billige eksportvarer bliver opkøbt af udlandet så hurtigt, at det hæver 
priserne på eksportvarerne herhjemme (fx inflationen på amerikansk 
hvede og kød). Den amerikanske eksportør kan meget vel have gavn 
af det, men kun på bekostning af den inflationsramte amerikanske for- 
bruger. Den lammende usikkerhed ved pludselige valutakursudsving 
blev i den grad bragt til USA i forbindelse med det pludselige dollar- 
fald i de udenlandske valutamarkeder i jul, 1973. 


Siden USA helt droppede guldfoden i august, 1971, og etablerede 
det Friedmanske fluktuerende fiatsystem i marts 1973, har USA og 
verden lidt under den mest intense og mest vedholdende omgang 
fredstidsinflation i verdenshistorien. Det bør på nuværende tidspunkt 
være klart, at dette ikke er tilfældigt. Før dollaren blev frakoblet guld, 
forudsagde Keynesianere og Friedmanitter, på hver deres måde advo- 
kerende for fiatpenge, selvsikkert, at markedsprisen på guld øjeblik- 
keligt ville falde til dets ikke-monetære niveau, på daværende tids- 
punkt estimeret til 8 dollars per unse. I deres hån af guld fastholdt 
begge grupper, at det var den almægtige dollar, der holdt gulds pris 
oppe og ikke omvendt. Siden 1971 har markedsprisen på guld aldrig 
været under den gamle fastsatte pris på 35 dollars per unse, og den har 
næsten altid været enormt meget højere. Da økonomer som Jacques 

Rueff i løbet af 1950”erne og 1960'erne talte for en guldfod ved en 
pris på omkring 70 dollars per unse, blev prisen anset for at være ab- 
surd høj. Den pris er nu endnu mere absurd lav. Den langt højere guld- 
pris er en indikation af den katastrofale nedbrydning af dollaren, efter 
”moderne” økonomer fik deres vilje, og al opbakning med guld blev 
fjernet. 


Deternu mere end tydeligt, at verdener blevet træt af den inflation, 
der, uden fortilfælde, er blevet igangsat i USA og verden over af de 
fluktuerende fiatvalutaers æra i 1973. Vi er også trætte af valutakur- 
sernes ekstreme volatilitet og uforudsigelighed. Denne volatilitet er 
konsekvensen af det nationale fiatpengesystem, der fragmenterede 
verdens penge og tilføjede kunstig politisk ustabilitet til den naturlige 
usikkerhed i det frie markeds prissystem. Den Friedmanske drøm om 
fluktuerende fiatpenge er brudt sammen, og der er en forståelig læng- 
sel efter at vende tilbage til en international pengeenhed med fastsatte 
valutakurser. 


Uheldigvis er den klassiske guldfod blevet glemt, og det ultimative 
mål for de fleste amerikanske ledere og verdensledere er den gamle 
Keynesianske vision om et verdensomspændende fiatpapir — en ny va- 
lutaenhed udstedt af en verdensreservebank (WRB). Uanset om den 
nye valuta bliver kaldt ”bancor” (foreslået af Keynes), ”unita” (fore- 
slået af en embedsmand i det amerikanske skatteministerium under 
Anden Verdenskrig, Harry Dexter White) eller ”phoenix” (foreslået af 
The Economist) er ikke vigtigt. Det kritiske er, at en sådan internatio- 
nal papirvaluta, mens den ville være fri for betalmgsbalancekriser, da 
WREB kunne udstede så mange ”bancors,” som den ønskede, og kunne 
give dem til hvilket som helst land, ville åbne for ubegrænset, verdens- 
omspændende inflation, der ikke ville blive begrænset af betalingsba- 
lanceproblemer eller fald i valutakurser. WRB ville da blive den al- 

mægtige aktør angående verdens pengeudbud og den nationale distri- 
bution. WRB kunne og ville udsætte verden for, hvad, den mener, er 
fornuftigt styret inflation. Uheldigvis ville der da ikke stå noget i vejen 
for den utvivlsomt katastrofale, økonomiske holocaust af verdensom- 
spændende hyperinflation. Ingenting, dvs., bortset fra WRB's tvivl- 
somme evne til at finjustere verdensøkonomien. 


Mens en verdensomspændende papirenhed og centralbank forbli- 
ver det ultimative mål for verdens Keynesianisme-inspirerede ledere, 
så er det mere realistiske og nærliggende mål at vende tilbage til den 
glorificerede Bretton Woods-ordning, bortset fra at det denne gang 
ville være uden begrænsningen af at være bakket op af guld. De støre 
centralbanker i verden forsøger allerede at ”koordinere” monetære og 
økonomiske politikker, at harmonisere inflationsrater og at fastsætte 
valutakurser. Det militante drev for en europæisk papirvaluta udstedt 
af en europæisk centralbank lader til at være på randen til at blive en 
realitet. Dette mål bliver solgt til den godtroende befolkning med den 
fejlagtige antagelse, at et europæisk frihandelssamarbejde (EEC) nød- 
vendigvis kræver et overordnet europæisk bureaukrati, en uniform be- 
skatningsmodel og, i særdeleshed, en centralbank og en papirenhed. 
Når først det er opnået, så vil nærmere koordinering med den ameri- 
kanske og andre centralbanker øjeblikkeligt følge. Og vil en verdens- 
centralbank da være langt væk? Inden vi når det ultimative mål, kan 
vi dog snart blive kastet ud i endnu en Bretton Woods med alle d 
medfølgende betalingsbalancekriser og Greshams Lovs-situationer, 
der følger af fastsatte valutakurser i en verden med fiatpenge. 


Når vi kigger imod fremtiden, så er prognosen for dollaren og det 
internationale monetære system i sandhed dårlig. Indtil, og medmin- 
dre, vi vender tilbage til en klassisk guldfod ved en realistisk guldpris, 
er det internationale pengesystem dømt til at skifte frem og tilbage 

imellem fastsatte og fluktuerende valutakurser, hvor hvert system ska- 
ber uløste problemer og virker dårligt for til sidst at bryde sammen. 
Og drivkraften bag dette sammenbrud vil være den kontinuerlige in- 
flation i udbuddet af amerikanske dollars og dermed amerikanske pri- 
ser, som ikke viser tegn på at aftage. Fremtidsudsigterne er accelere- 
rende og med tiden hypermflation herhjemme, efterfulgt af et mone- 
tært sammenbrud og økonomisk krigsførelse i udlandet. Denne prog- 
nose kan kun ændres ved et drastisk kursskifte i det amerikanske og 
verdens monetære system: ved at vende tilbage til det frie markeds 
handelsvarepenge som guld og ved helt at fjerne staten fra den mone- 
tære scene. 


